
•	 Mañan	tin	encuentro	 


literario	y	cultural	na	 
Biblioteca	Nacional	 
Aruba 


•	 Prome	minister	 


Wever-Croes	a	reuni	 
cu	premier	Mark	Rutte	 
riba	refinanciamento	 
di	debe	 


•	 Jamie	Foxx	ta	priminti	 


pa	papia	tocante	su	 
salud	durante	speech	 
di	AAFCA 

Campeonato 


futbol femenino 
U17 a continua 
cu victoria pa 
RCA, Estrella y 


Britannia 


Mas cu 6 den cada 10 adulto ta duda di 


Biden su capacidad mental 

Menor di edad ataca pa cacho riba caya 


Na mas di un ocasion ariba 
rednan social como tambe 
den medionan di comu- 
nicacion por mira noti- 
cia cu cachonan riba caya 
ta ataca otro cachonan y 
hende. Un problema cu ta 
keda persisti mientras cu 
doñonan di mascota no ta 
tene nan mes na reglanan 
y ley di cacho. 


Lamentablemente un otro 
caso di atake di cacho a su- 
cede diadomingo atardi pa 
anochi den area di Oranjes- 
tad. Ta trata di un menor di 
edad cu a wordo ataca pa un 
cacho cu tabata riba caya. 


E cacho aki ta un cacho cu tin 
doño, pero cu ta keda cana 
pafo di cura hunto cu otro 
cachonan. E cacho aki na mas 
di un ocasion a yega di tira pa 
morde riba otro personanan 
cu ta pasa canando den e caya 
unda e ta biba. 


E biaha aki e cacho en cues- 
tion a ataca e menor di edad, 
cu tambe ta biba den e mesun 
caya aki. E mucha a sali pa 


hunga pafo un rato y e cacho 
a acerc’e y a tira riba dje y a 
morde na su bil y su batata di 
pia. 


Mayornan di e mucha meso- 
ra a yama polis cu a presenta 
na e sitio y a tuma e informa- 


cion necesario y mirando e 
severidad di e atake, a indica 
e mayornan pa hiba e mucha 
hospital di biaha. 


Mayornan di e mucha a conta 
cu e cacho a morde e mucha 
fuerte y mester a cose algun 


di e heridanan pasobra nan 
tabata profundo y grandi. 


Manera ta conoci, e ley di ca- 
cho, “Hondenverordening” 
ta existi desde 1988 den e reg- 
istro central di ley di Aruba. 
Tambe ta conoci cu mayoria 


di e cachonan riba caya tin 
un doño, of nan tin un adres 
of un bario caminda nan por 
haya cuminda cual nan ta 
considera e ora como nan cas. 


Tabata na 2012 cu e kehonan 
di cachonan riba caya, cu of 
sin doño, a yega na tal ex- 
tremo cu a dicidi di renoba 
e ley existente; pa por atende 
cu doñonan cu no ta tene nan 
cachonan den cura. E ley di 
cacho revisa a bay na vigor dia 
prome di januari 2015. 


Den e ley ta stipula cu e ciu- 
dadano cu ta doño of ‘houd- 
er’ di un cacho ta obliga y tin 
e responsabilidad pa tene su 
cacho den cura, of si no tin 
cura, na e reglanan stipula. 
Su autoridad ta dirigi riba de- 
cisionnan cu e por of mester 
tuma na bienestar di su mas- 
cota. 


Te ainda tin doñonan di mas- 
cota cu no ta respeta e ley di 
cacho y ta laga nan cachonan 
cana riba caya cu consecuen- 
cia cu e cachonan ta ataca 
hende y otro cachonan. 


Mañan ta bay tin encuentro literario y cultural na Biblioteca Nacional Aruba 


Mañan 6 di maart for di 
6.30p.m. pa 9.00p.m ta bay 
tin un actividad literario, 
cultural y linguistico na 
Biblioteca Nacional Aru- 
ba, na caya George Madu- 
rostraat 13, den cuadro di 
celebracion di diferente 
fiesta hunto. 


Biblioteca Nacional Aruba, 
Departamento di Cultura 
Aruba hunto cu gestor cul- 
tural Mirto Laclé ta bay pre- 
senta un programa multiface- 
tico cu enfoke riba literatura, 
poesia, declamacion, canto, 
baile, musica, cultura y edu- 
cacion en general. 
Ta bay tin invitadonan special 
cu lo comparti nan pasion pa 
arte den e disciplina di arte 
cu cada un di nan ta eherce, 
entre otro, obranan artistico 
musical, arte di fotografia, 
arte di filmacion, tomo di 
poesia, y presentacion di dos 
obra literario. 
Autor y poeta Ariana Kool- 
man Chirino ta bay deleita 
esnan presente cu algun poe- 
sia dedica na celebracion di 
Dia Internacional di Hende 
Muhe. 
Maybelline Arends-Croes y 
su coro ta bay presenta cu al- 
gun cancion y Vivian Lampe 
ta bay toca piano. 
Musico, autor y ‘motivation- 
al speaker’, Ashok Hirdara- 


mani, naci na Sri Lanka y cu 
tin 43 aña biba na Aruba, ta 
bay presenta su buki Passion 
– Amazing – Mindset, e pro- 


logo ta skirbi pa Wini Paulo, 
filosofo, poeta, autor di Cor- 
sou, e buki ta trata temanan 
manera ‘Change and create 


the life you truly desire. Dis- 
cover a new synthesis to un- 
fold the real secret to mani- 
fest and attract abundance’. 


Roberto Croes ta bay ta pre- 
sente cu su ultimo tomo di 
poesia Sentimento IV cu ta 
un coleccion di poesia basa 
riba amor. E poesianan aki ta 
mustra cu bida tin su proposi- 
to y cu mester biba e bida cu 
amor, cu fe, cu dignidad, cu 
humildad y cu respet. 


Jossy Farro, un Arubiano 
biba pa varios aña na Hu- 
landa ta bay presenta un obra 
fotografico, dedica na pianista 
Livio Hermans (d.f.m.) Un 
potret saca pa Jossy Farro na 
Aruba durante un actividad 
na Biblioteca Nacional Aruba 
cu cual el a obtene e prome 
premio di foto di luna febru- 
ari participando pa Fotoclub 
de Zoeker na Hulanda cu e 
tema Zonido. 
E anochi aki tin presenta- 
cion di grupo musical forma 
pa Ashok Hirdaramani and 
friends cu ta bay interpreta 
salsa y musica di Carlos San- 
tana. 


Luna di maart ta un luna yen 
di celebracion, como Dia In- 
ternacional di Hende Muhe, 
Dia di Himno y Bandera, 
Dia Internacional di Poesia 
y na April Dia Internacional 
di Derecho di Autor. Entrada 
pa e actividad aki ta gratis. 
Por tuma contacto cu Mirto 
Laclé, cel. 7426274 

Falta di personal den ploeg y prijs pa huur baki di desperdicio por ta 
contribuyendo na sushedad di Aruba 


Manera Bon Dia Aruba a 
publica den su edicion di 
ayera dialuna, den fin di 
siman ultimo redactor a 
core rond y a bin topa vari- 
os sitio unda hendenan ta 
benta sushi di manera ile- 
gal riba e caminda, pa esa- 
ki, a bay investiga cuanto 
ta e costo cu un ciudadano 
mester paga pa por desha- 
ci di desperdicio. 


Ta asina cu ta tira diferente 
sorto di materia ta ser laga 
atras den area di Cascabel 
Airfield na San Nicolas e fin 
di siman ultimo sin mira e 
consecuencianan y peliger 
cu esaki tin tanto pa natura- 
lesa como pa e bestianan cu 
ta cana rond ey banda. 


E camindanan aki ta uno cu 
tanto local como turista ta usa 
pa asina yega Grapefield of pa 
pasa un rato den naturalesa, 
como tambe ta un area unda 
cu tin hopi bestia ta cana 
rond. 


No ta conoci si ta pa motibo 
cu a cera e dump di Parki- 
etenbos of cu den e area aki 
cu tin persona ta biba y ta 
djis benta e sushi mirando cu 
ta cerca y cu no mester bay 
benta esaki na unda e mester 
bent’e legalmente. Hopi di e 
material aki no por disolve cu 
e naturalesa manera mata y 
carton, nan ta keda forma un 
peliger tanto pa medio ambi- 
ente y hende mes. Tin entre 
otro asbest, zink, paña, coy 
hunga bieu, cosnan di auto, 
entre otro, pa varios biaha 
diferente luga a pega na can- 
dela pa asina baha e cantidad 
di sushi, pero mester bin un 
solucion structural pa e sitio 
aki. 


Waste redirection ta un cam- 
paña cu minister di Medio 


Ambiente Ursell Arends a 
bin cuney aunke e ta purban- 
do di haci su best, e resultado 
ta otro. Ademas di esey, por a 
compronde cu tin solamente 
5 ploeg cu ta dedica pa haci 
limpi tur e luganan rond di 
Aruba segun meldingnan cu 
ta drenta na Bureau City In- 
spector, loke ta nifica cu mes- 
ter di mas hende pa por haci 
e trabou aki. 


Coleccion di sushi residen- 
cial y comercial ta sigui nor- 
mal hasta a bin cu hunto cu 
tur partners cu ta colaboran- 
do, un parke pa separacion 
di desperdicio cu ta den ro- 
tacion den cada districto pa 
yuda hogarnan cu e transi- 
cion desde ceramento di Par- 
kietenbos. 


Cu Baki den Bario, ta pur- 
bando di stimula habitonan 
di separacion di desperdicio 
a base di tipo, grupo, of pro- 
ducto den hogarnan. Baki den 
Bario no ta habri pa desperdi- 
cio comercial, “solamente pa 
residencial” y solamente pa 
e siguiente producto of ma- 
terialnan: metalnan, e-waste, 
greenwaste, 
carton, 
taira, 
azeta di cushina, desperdicio 
di construccion reciclabel y 
desperdicio mescla. 


Den 2023, un total di 4998 
vehiculo a trece nan desper- 
dicio na e campaña di Baki 
den Bario, mientras pa dia 23 
di maart e campaña aki ta bay 
ta presente na San Nicolas na 
e veld dilanti Pitstop/BENU 
Pharmacy, pa dia 20 di april ta 
bay back na Noord, na e veld 
di Bubali y 25 di mei na park- 
inglot Nadi Croes & Crismo 
Angela di Santa Cruz, tur di 
nan for di 7or di mainta te 
cu 11or di mainta segun loke 
minister Arends a anuncia re- 
cientemente. 


Si tin algun articulonan cu ta 
considera cu por ser reusa, 
Fundacion Pa Nos Comuni- 
dad ta acepta donacion. 
Cu esaki, no solamente kier 
mustra cu un solucion t’ey 
y no djis bay benta sushi un 
caminda leu unda algun in- 
stancia por wak y duna boet, 
aunke esey ta e caminda mas 
facil pa cierto ciudadanonan 
cu ta susha e isla. 
Tambe, un di motibonan di 
pakico esaki ta sucede por 
ta debi na e prijsnan di bari- 
nan cu no ta accesibel pa tur 
hende, como por ehemplo, 
EcoTech ta maneha dife- 
rente prijsnan pa huur baki 
pa benta desperdicio afo, un 
baki grandi su prijs ta di 645 
florin pa cinco dia, pero den 
dje no ta permiti pa tira des- 
perdicionan di construccion, 
pa esey mester usa un otro 
tipo di baki cu tin un costo 
di 1050 florin, prijsnan cu no 
tur ciudadano ta dispone di 
dje y esey por ta un di e mo- 
tibonan di pakico e ciudadan- 
onan ta dicidi di benta sushi 
rond di e isla. 


Serlimar na e momentonan 
aki no ta huur bakinan pa e 
desperdicionan aki ya cu nan 
ta den proceso di ahustacion 
di prijsnan y te ainda no ta 
conoci kico ta bay ta e tarifa- 
nan nobo pa bakinan grandi, 
mientras tanto, nan tin dis- 
ponibel e servicio normal di 
recoge sushi den tur districto. 


Un solucion cu por yuda 
tambe ta e opcion di e plata- 
forma FIXI, ora ciudadanon- 
an ta topa cu dump ilegal riba 
caminda por meld esaki riba 
e plataforma di manera gratis. 


Pa por haci un rapport riba 
FIXI ciudadanonan mester 
conta cu un smartphone pa 
por download e aplicacion 
gratis riba nan telefon via 
App Store of Google Play y 
crea un perfil di usuario, den 
otro caso, tambe por hacie cu 
un computer riba e website: 
www.fixi.aw 
Proceso di raporta ta facil: 
1) Observa un situacion 
2) Saca potret 
3) Skirbi un reportahe cor- 
tico di e situacion 4) 
Manda e reportahe 5) Bureau 
City Inspector (BCI) instan- 
cia encarga pa dirigi e aplica- 
cion ta ricibi y redirigi e rap- 
port pa instancia concerni si 
ta necesario. 
Si ta observa cualkier di lo 
siguiente, lo bo por raporta 
esaki cu Fixi: 
•	 Dump	 ilegal	 of	 hende	 ta	 


deshaci di sushi ilegalmente 
•	 Ta	 deshaci	 awa	 preto	 riba	 
tereno publico of den dam 
•	Hende	ta	deshaci	di	kimico	 
riba tereno publico 
•	 Ta	 sospecha	 individual	 of	 
compania di deshaci di kim- 


ico peligroso 
(venenoso) riba tereno pu- 
blico, of riba tereno priva sin 
tin permiso. 
•	 Wacharaca	 di	 auto	 riba	 
tereno publico 


LOCAL 
A4 


Diamars 5 maart 2024 


Yamada di accion pa doñonan di propiedad na San Nicolas y Oranjestad 
Minister Wever: “Permiso di negoshi, specialmente pa loke ta San Nicolas 
y Oranjestad ta esunnan cu tin prioridad pa nos” 


Ayera mainta minister di 
Asuntonan 
Economico, 
Comunicacion y Desar- 
oyo Sostenibel, Geoffrey 
Wever, a tene un confer- 
encia di prensa na unda el 
elabora ariba e “call to ac- 
tion” na tur comerciante y 
of propietario di edificio- 
nan den centronan di ciu- 
dad na Oranjestad y San 
Nicolas. 


Siman pasa minister Wever 
tabata den un conferencia di 
prensa hunto cu KvK y VNO 
pa anuncia e Aruba Invest- 
ment Summit cu lo ta tu- 
mando luga na Den Haag dia 
21 di maart pa purba atrae 
inversionistanan 
Hulandes 
pa wak oportunidadnan eco- 
nomico na Aruba. 


El a indica cu pa hopi tempo 
tin diferente areanan, en- 
tre otro na Oranjestad y San 
Nicolas cu ta bayendo den un 
direccion cu mester interven- 
cion pronto di gobierno pa 
yuda desaroya e areanan aki. 


E mandatario a remarca cu 
den e areanan aki tin hopi 
edificio bandona y hopi cu ta 
cera y cu no tin uso comercial 
mas. “Nos a pensa cu durante 
e summit aki na prome luga 
nos kier mustra e desaroyo 
economico cu Aruba a pasa 
despues di Covid, con nos a 
recupera, y tambe mustra e 
inversionistanan e oportuni- 
dadnan cu inversion den eco- 
nomia di Aruba ta ofrece,” el 
a subraya. 


Minister Wever a splica cu e 
vision ta pa transforma e area 
di Oranjestad den un centro 
gastronomico caminda cu tin 
vivienda, entretenimento, ac- 
tividadnan, retail. 


Esnan cu ta demostra pa 
showcase 
nan 
propiedad, 
hendenan cu tin un propie- 
dad cu ta bandona pa hopi 
aña, cu no tin un meta eco- 
nomico mas y cu ta dispuesto 
pa huur of bende, of por ta e 
personanan aki ta buscando 
un partner strategico of in- 
versionista pa desaroya un 
proyecto, por manda tur in- 
formacion pa asina durante 
e summit na Hulanda por 
purba match e iniciativanan 
di e sector priva na Aruba cu 
esnan na Hulanda cu kisas ta 
interesa den haci un inver- 
sion na Aruba. 


Esnan interesa por registra 


nan propiedad of manda nan 
idea na e e-mail info@inves- 
tinaruba.com pa showcase 
esaki durante e investment 
summit. 


Propiedadnan den e centro- 
nan di ciudad di San Nicolas 
y Oranjestad, sea terenonan 
bashi, structuranan bandona, 
of espacionan sub-utilisa, ta 
representa potencial pa ex- 
plora. Informacion tocante e 
propiedadnan aki ta impor- 
tante, 
nan 
disponibilidad, 
condicion, y e interes di nan 
doñonan pa bende, huur, 
renoba, of colabora pa establ- 
ece negoshinan unico dentro 
di nan edificio. 


“Nos ta custumbra di profila 
nos mes como e destinacion 
turistico. Awo nos ta bay 
showcase Aruba na Hulanda 
como e pais pa haci inver- 
sion tambe. E iniciativa aki 
no ta solamente pa identi- 
fica propiedadnan disponi- 
bel, pero tambe ta fomenta 
un dialogo entre doñonan di 
propiedad y potencial inver- 


sionistanan, creando part- 
nershipnan cu lo sirbi como 
e fundeshi pa revitalisacion 
di nos centronan di ciudad,” 
minister Wever a resalta. 


Contestando 
pregunta 
di 
miembro di prensa, minis- 
ter Wever a splica cu pa hopi 
tempo hopi edificio ta ban- 
dona y esey ta hustamente e 
meta di e investment sum- 
mit. El a señala cu tin hopi 
real estate bandona cu por 
wordo converti y/of renoba 
den vivienda parti ariba y re- 
tail of horeca parti abao, tanto 
na San Nicolas como Oran- 
jestad. 


“Nos ta wak e cifranan di 
turismo ta hopi positivo y 
nos ta kere ta bira tempo pa 
purba redirigi e parti turistico 
pa e areanan di San Nicolas y 
Oranjestad y ofrece algo dife- 
rente,” el a resalta. 


Un miembro di prensa a 
puntra pakico a scoge pa bay 
Hulanda pa wak si tin inver- 
sionista interesa den Aruba, 


siendo cu mayoria biaha 
Mericanonan ta esunnan cu 
ta mustra interes den inverti 
na Aruba. 


Den su contesta minister 
Wever a splica cu den e caso 
aki e idea ta cu nan no ta en- 
foca den e sector hotelero, 
pero ta enfoca mas bien den e 
centronan di ciudad, y esey ta 
un escogencia cu nan haci. El 
a indica cu nan por a scoge pa 
bay cu e mercado Mericano, 
pero el a resalta cu pa motibo 
cu pa hopi aña no tabatin in- 
tento pa fortifica e relacion 
comercial entre Aruba cu 
Hulanda, cu esaki ta un bon 
momento pa haci esey. 


Ariba e pregunta tocante ki 
tipo di inversionista Aruba 
kier atrae cu e summit aki, 
e mandatario a splica cu nan 
kier atrae inversionistanan 
cu ta dispuesto pa yuda den 
e desaroyo di e centronan 
urbano y cu ta bisa cu nan ta 
wak oportunidad economico 
den por ehemplo e sector ho- 
reca den centro di ciudad, of 


den vivienda. 


“Nos ta buscando inversioni- 
sta cu ta pensa ariba sostenib- 
ilidad y cu kier contribui na 
inversion cu ta reduci e im- 
pacto riba medio ambiente, e 
inversionista cu ta pensa mas 
den desaroyo economico y 
cu ta kere cu mester cambia 
modelonan di haci negoshi,” 
el a enfatisa. 


El a agrega cu den e intento 
aki nan ta enfoca pa mas o 
menos 100 persona partici- 
pa, hunto cu un grupo cu lo 
participa virtual, pero nan ta 
realisa cu esey no ta significa 
cu nan ta bay yega na 100 
transaccion, pero e meta ta pa 
haya algun cu ta dispuesto pa 
bin Aruba y asina ta cuminsa 
traha riba e desaroyo ey. 


Miembro di prensa presente 
a trece pa dilanti e punto cu 
den pasado tabatin hopi in- 
versionista 
tabata 
interesa 
pa inverti y haci negoshi na 
Aruba, pero e proceso pa pidi 
permiso y haya un permiso di 
inversionista na Aruba y tur 
rekisitonan tabata un obsta- 
culo grandi. El a puntra si e 
situacion aki ta bay flexibilisa 
of si den e caso aki e ta bay ta 
diferente pa Hulandesnan 


Minister Wever a splica cu ya 
caba nan a flexibilisa e mane- 
ho di permiso di negoshi, a 
elimina diferente rekisito cu 
no ta mas di e tempo aki y cu 
ta causa cu e inversionistanan 
ta perde mas tempo ta aplica 
pa un permiso cu e meta pa e 
permiso sali mas lihe. 


El a remarca cu pa loke ta e 
area di San Nicolas y Oran- 
jestad nan a amplia e posibili- 
dad pa haya permiso, pues pa 
esnan cu ta pidiendo permiso 
pa haci negoshi den Oranjes- 
tad y San Nicolas no tin nin- 
gun problema y e proceso e ta 
bayendo hopi lihe y comple- 
tamente digital. El a indica cu 
nan tin un target di 10 dia pa 
e permiso sali, pero esaki no 
ta logrando pa entre otro falta 
di personal. 


“Permiso di negoshi, special- 
mente pa loke ta San Nicolas 
y Oranjestad ta esunnan cu 
tin prioridad pa nos y nos a 
pone den nos maneho como 
un area determina unda cu si 
bo inverti bo permiso ta sali 
mas lihe cu ta posibel,” el a 
enfatisa. 

Dia Internacional di... 
Cualkier cos...? 


Dia internacional tin pa un sin fin di 
asunto y causa. Dificil pa pensa di algo 
pa cual no tin un dia internacional. 
Hopi di nan ta termina cu un mencion 
den prensa, talvez algun celebracion 
dependiendo di e tema, pero e no ta yega 
na mas cu esey. Cu e resultado cu cada 
vez mas hende ta reacciona cu un simple: 
“Dia di? Anto kico?” Sin embargo, esey 
no ta conta pa tur. Nos por pone un 
banda e dianan internacional manera di 
Mama y Tata, cu no ta requeri cu algo lo 
mester tuma lugar pa cambia un cierto 
situacion y cu mas cu tur ta dianan di 
exito comercial grandi; nan t’ey pa keda. 


Un di e dianan internacional cu sigur mester 
celebra ta Dia di Hende Muher, e siman 
aki, dia 8 di maart. Pakico? Pasobra esaki 
ta un di e asuntonan clave den bienestar 
di nos comunidad. Hende muher, a pesar 
di ta representa mas o menos mitar di nos 
poblacion, den bida diario ta carga e peso 
mas grandi dentro di mayoria di famia. Nos 
por a mira un desaroyo internacional den 
direccion di hende muher participando mas 
den economia, cu trabao pafor di hogar. Esey 
nos a mira tuma lugar na nos isla tambe. Esey 
no necesariamente a conduci na un alivio pa 
hende muher den nan tareanan na cas, mas 
bien el a significa cu hopi hende muher tin 
dos job: un cu ta paga y e otro no. Esey ta e 
caso pa hopi hende muher cu tin un pareha, 
y pior ainda pa esnan cu ta tata y mama pareu 
y ta cargando tur peso di famia na trabao y 
na cas. Ta ironico pa mira cifra oficial di e 
‘participacion laboral’ di hende muher riba 
mercado laboral, como sifuera un logro grandi, 
mientras cu tur hende por comprende masha 
bon cu e gran mayoria no ta traha pasobra 
nan kier, na promer lugar, sino pasobra nan 
mester. Den un situacion di un pareha mes, 
mas tanto ta necesario pa ambos traha, y esun 
cu ta soltero, o soltero cu yiu, mas ainda. 
Pero esey ta implica cu e participacion laboral 
no tin aspecto positivo? Esey sigur cu si. Nos 
por mira por ehemplo cu mas y mas hende 
muher ta penetrando den e categorianan mas 
halto di trabao bon paga y cu responsabilidad 
grandi. Entre otro esey tin un relacion 
cu e hecho cu relativamente hopi mas 
hende muher ta studiando y graduando di 
estudionan na nivel HBO y universitario. Di 
banda di hende muher esey ta positivo, pero 
ta importante señala cu e desaroyo positivo 
ey ta bay acompaña pa e fenomeno di hende 
homber, cu pa un proporcion dramatico no 
ta termina nan estudio avanza. Si nan bolbe 
na Aruba nan no ta cualifica pa cierto trabao 
cu ta requeri un diploma y nan ta depende di 


otro circunstancia pa logra yega na un carera 
satisfactorio. Di e banda ey mira, ta bon cu 
hende muher si ta duna mihor prestacion, 
aunke no semper esey ta significa cu den nan 
trabao nan ta logra loke nan ta desea, pasobra 
ainda nos no ta mira un representacion igual 
den e puestonan mas halto, tanto den sector 
priva como den sector publico, pues tin trabao 
pa haci ainda. 
Pa bolbe na e situacion den hogar, manera 
menciona anteriormente den hopi caso ta e 
ser femenino ta carga mayor peso di trabao 
y responsabilidad den cas. No ta cuestion 
di djis lamenta esey y sugeri cu ta ‘cultura’ 
o ‘tradicion’, o ambos. Den tur sociedad tin 
cierto cos ta cambia, pakico esaki no. Si 50 aña 
pasa nos lo a presenta e realidad di awe, unda 
mayoria di hende muher tin trabao pafor di 
cas, nos no ta kere cu tabatin hopi hende cu 
lo a kere esey. Si 50 aña pasa lo a bisa hende 
cu no lo tabatin famia asina grandi mas, di 10 
o mas yiu, y cu nos lo a yega na e punto unda 
tin mas hende ta fayece cu tin mucha ta nace, 
manera e caso na 2023, ningun hende lo a 
kere. Pero, pakico cierto cambio ta necesario? 


Pa por remedia e situacion dificil crea pa e 
cambionan economico di ultimo decadanan. 
Desaroyo economico por trece prosperidad 
financiero, ademas solamente pa esnan cu 
un entrada considerable. Pa gran parti di 
pueblo e experiencia ta cu, segun salario ta 
crece, nivel di prijs ta subi mas rapido... Y, 
esey no ta resolve e cambionan demografico 
y social di un sociedad cu mester re-inventa 
su mes, cu un composicion poblacional 
totalmente diferente. E tipo di adaptacion 
social y cultural aki ta tuma tempo, hopi mas 
cu e cambio economico a tuma. Tras di e 
euforia pasobra nos a surgi como e modelo di 
exito den turismo, ta bin tur e problemanan, 
especialmente pa e famianan, mas specifico 
pa esunnan di ingreso mas modera. Esaki 
ta resulta entre otro den un grado halto di 
divorcio, un grado halto di separacion di 
relacion cu no ta ni yega na matrimonio, 
violencia den hogar di cual mas tanto ta hende 
muher y mucha ta sufri. 


E pregunta cu ta keda ta: Kico nos ta haciendo 
cu tur esaki? Segun nos opinion, ta sucediendo 
algo pero no suficiente. Por ehemplo, nos no 
ta tende nada mas di e extension di orario di 
scol pa duna mama (y tata) un alivio den e 
oranan importante di atardi. Pakico no tin 
placa pa esey? Envez di djis vocifera hubilo 
riba dia di cualkier cos, puntra kico nos ta bay 
haci, cu e probleman primordial... 


LOCAL 
A6 


Diamars 5 maart 2024 


Prome minister Wever-Croes: 
Gobierno ainda mester busca informacion pa sigui negociacion riba 
refinanciamento di debe 


Prome Minister Evelyn 
Wever-Croes despues di e 
conferencia di ‘Overseas 
Countries and Territories 
Association (OCTA) cu a 
tuma luga na Bruselas cu 
siman pasa, na unda cu el 
a tuma e encargo di Presi- 
dente di Octa pa e aña aki, 
a regresa Hulanda pa dife- 
rente reunion entre otro 
cu Premier Mark Rutte, 
Secretario di Estado Al- 
exandra 
van 
Huffelen, 
Minister Rob Jetten, y cu 


Eerste Kamer y Tweede 
Kamer. 


Diabierna prome di maart, 
Prome Minister, Minister di 
Economia Geoffrey Wever 
y Minister Plenipotenciario 
Ady Thijsen a reuni cu Secre- 
tario di Estado Alexandra van 
Huffelen. Aruba ta na mesa 
di negociacion riba e tema di 
e refinanciamento di debe y 
ta sigui traha riba esaki. 
Prome Minister a indica cu 
ainda tin algun informacion 
cu Gobierno mester busca 
pa asina sigui combersa- 
cionnan riba e tema den e 
dianan venidero. Importante 


ta, Prome Minister a expresa, 
cu Gobierno di Aruba ta na 
mesa y ta purbando di sali afo 
pa baha e interes di 6.9% cu 
Aruba mester bay paga riba e 
debe di Covid. 


Secretario di Estado van 
Huffelen lo bishita Aruba dia 
20 di maart proximo pa dife- 
rente reunion y Gobierno lo 
continua cu e reunion riba e 
tema di debe di Covid cu e 
Secretario di Estado. 


Mocion pa sondea posibilidad pa amplia 
opcion di escogencia di veterinario 
ora di sterilisa cacho y pushi aproba 
unanimamente 


Setty 
Christiaans-Yarza- 
garay, 
miembro 
parla- 
mentario di fraccion di 
MEP, durante un reunion 
publico teni riba diamars 
ultimo tocante ‘Ontwerp- 
landsverordening tot vast- 
stelling van de begroting 
van het Tourism Prod- 
uct Enhancement Fund 
(TPEF)’ pa aña 2024, a 
entrega un mocion cu a 
wordo aproba unanimam- 
ente. 


Christiaans-Yarzagaray 
ta 
indica den un comunicado 
di prensa cu e problemaa di 
cacho y pushi riba caya na 
Aruba ta creciendo, y con- 
siderando tambe cu for di e 
fondonan di TPEF ta asigna 
un suma pa un periodo di 


tempo caba pa contribui cu 
Fundacion Stimami Steril- 
isami, a bin cu un iniciativa 
di un mocion. 


Stimami Sterilisami 
Stimami Sterilisami ta lucha 
contra e problematica di ca- 
cho y pushi riba caya door di 
nan campaña di conscienti- 
sacion pa sterilisacion y asis- 
tencia financiero pa sterilisa 
cacho y pushi na Aruba. 


Usualmente, Stimami Ster- 
ilisami ta duna e oportuni- 
dad na pueblo pa scoge nan 
veterinario 
di 
preferencia 
pa e proceso di sterilisacion. 
Sinembargo, den e circun- 
stancianan 
actual, 
pueblo 
solamente por scoge un vet- 
erinario pa e proceso di ster- 


ilisacion. Basa riba pregunta 
cu Parlamentario Yarzagaray 
a haci durante e reunion a bin 
comprende cu e motiho di e 
decision aki ta basa riba prijs 
entre e veterinarionan. 


Den opinion di Yarzagaray, 
esaki por limita e acceso na e 
servicio pa e ciudadanonan, 
ya sea pa motibo di distan- 
cia of preferencia personal 
di veterinario cu por traha 
contrario na e meta pa com- 
bati e problematica di cacho y 
pushi riba caya. 
Mocion 
P’esey, e mocion ta urgi go- 
bierno di Aruba pa investiga 
y dialoga cu fundacion Sti- 
mami Sterilisami tocante e 
posibilidad di amplia e op- 
cion di escogencia di vet- 
erinario door di establece un 
plafond riba e costo di ster- 
ilisacion basa riba e prijs mas 
abou cu ta ser brinda. 


Esaki lo brinda e flexibilidad 
necesario pa e ciudadanonan 
por scoge nan veterinario di 
preferencia of uno mas ac- 
cesibel pa nan, aumentando 
asina e posibilidad pa sterilisa 
cacho y pushi na Aruba. 


E mocion a pasa pa orden di 
dia cu un stem advies positi- 
vo di parti di e minister con- 
serni, cu ta minister Oduber, 
y ta spera cu ta tuma accion 
rapido pa enfrenta e prob- 
lematica creciente di cacho 
y pushi riba caya na nos isla, 
Parlamentario 
Christiaans- 
Yarzagaray a indica. 


Prome minister Wever-Croes 
a reuni cu premier Mark 
Rutte riba refinanciamento 
di debe 


Dialuna 
atardi 
Prome 
Minister Evelyn Wever- 
Croes a reuni cu Premier 
Mark Rutte riba topiconan 
relevante pa Aruba. Un di 
e puntonan importante 
durante e reunion tabata e 
refinanciamento di e debe 
di Covid y e interes halto 
cu Hulanda a impone riba 
pais Aruba. 


Durante 
su 
bishita 
na 
Hulanda, ya Prome Minister 
a reuni caba riba e topico 
aki cu Secretario di Estado 
Alexandra 
van 
Huffelen, 
y cu señor Marnix van Rij 
di Ministerio di Finanzas. 
Ambos, Prome Minister a 
remarca den un comunicado 
di prensa, di ta dispuesto pa 
yuda caminda cu por. 


Prome Minister a informa 
Premier Rutte di tur e 


negociacionnan 
cu 
ta 
andando. 
Un 
reunion 
sumamente 
importante 
mirando cu ta Conseho di 
Minister di Reino mester 
aproba cualkier palabracion 
cu wordo haci. Durante e 
reunion tabatin hopi interes 
cerca tur esnan presenta 
pa scucha di Aruba y su 
progreso. 


“E realidad ta cu Aruba ta 
bayendo bon, desempleo ta 
bahando, turismo ta bayendo 
bon y finanzas tambe ta na 
orden. Lo unico cu falta, ta 
purba na yega na un miho 
palabracion pa cu e interes 
halto cu Aruba a haya di 
Hulanda riba e debe di 
Covid. Pa cu esey, mi tin tur 
confiansa cu nos lo bay yega 
na un solucion cu ta na miho 
interes di pais Aruba”, Prome 
Minister a expresa. 

Dia Mundial di Obesidad 
“Cambia perspectivanan: laga nos papia tocante obesidad y…,” 


Ayera 4 di Maart tabata 
Dia Mundial di Obesidad, 
unda nos a uni cu mundo 
hente pa actua ariba e 
problema aki. E tema aki 
ta uno di sumo importan- 
cia y ta recorda Minister 
Dangui Oduber pa sigui 
traha ariba prevencion pa 
yega na un Aruba saluda- 
bel. 


Ministerio di Salud hunto 
cu partners manera DVG- 
Health Promotions, Plata- 
forma di Salud, Healthy Life- 
style Center, Ibisa, Jump18 
y Cool2BFit ta comprometi 
na enfoca ariba prevencion 
y e tema di Dia Mundial di 
Obesidad e aña aki, “Cam- 


bia 
Perspectivanan: 
Laga 
Nos Papia Tocante Obesidad 
y…,” ta resona fuertemente 
cu Minister Dangui Oduber 


su strategia di cuido preven- 
tivo di salud. Dor di stimula 
combersacionnan tocante e 
tema aki, kita stigma, y desafia 


conceptonan falso, ta logra e 
meta di crea un sociedad cu ta 
compronde tur problema cu 
ta bin cu obesidad. 
Obesidad no ta solamente un 
lucha personal, pero un reto 
social unda hunto, sostenien- 
do otro, nos por logra. Como 
Minister di Salud, “mi por 
garantisa bo cu Ministerio 
di Salud ta dedica na imple- 
menta polisanan cu ta pro- 
move estilonan di bida salu- 
dabel, cuido di salud alcansa- 
bel pa un y tur, y ta encurasha 
un comunidad cu ta sostene 
otro den e lucha aki”. Min- 
isterio di Salud su enfoke ta 
riba prevencion, y ta kere cu 
dor di traha hunto por logra 
avancenan significativo den e 


lucha contra obesidad. 
Minister Dangui Oduber ta 
encurasha tur ciudadano pa 
tin e curashi, pa comparti bo 
storia y sostene otro ariba e 
caminda pa un futuro mas sa- 
ludabel. Hunto como pueblo 
mester 
conscientisa 
otro, 
boga pa un cambio y inter- 
cambia conocemento pa crea 
un ambiente cu ta stimula e 
bienestar pa un y tur. 
Un sociedad mas saludabel 
ta cuminsa cu cada un di nos 
tumando decisionnan con- 
sciente pa nos mes salud. 
Hunto, laga nos traha pa un 
Aruba unda cuido preventivo 
di salud no ta solamente un 
strategia, pero un manera di 
biba. 


Obesidad a tripel na Hulanda den 40 aña 


(NLTimes)—Aña 
pasa, 
16% di hende mas bieu 
cu 20 aña na Hulanda 
tabata obeso y seriamente 
sobrepeso, segun Centraal 
Bureau voor de Statistiek 
Hulandes (CBS). Esey ta 
tres biaha mas compara cu 
40 aña pasa, e organisacion 
ta nota, cual a colabora 
cu e instituto di salud 
RIVM pa e Health Survey/ 
Lifestyle Monitor. 
E Body Mass Index (BMI), un 
calculacion di peso y haltura, 
por ser uza pa determina 
si un persona ta sobrepeso. 


Un adulto ta sobrepeso cu 
un BMI di 25 of mas. Un 
BMI di 25 pa 30 ta considera 
relativamente sobrepeso. Cu 
un BMI di 30 of mas, un 
persona por ta seriamente 
sobrepeso of obeso. Un BMI 
di 40 ta ser yama obesidad 
morbida y por ta menasante 
pa salud. Na 2023, 1% di 
residente Hulandes tabata 
obeso mobidamente. 


Den total, 51% di tur hende 


Hulandes di 29 aña bay 
ariba tabata sobrepeso na 
un extento den 2023. Na 
comienso di añanan 1980, 
esey tabata 33%. E porcentahe 
di hende obeso tambe a 
aumenta mas cu e porcentahe 
di 
hendenan 
sobrepeso. 
Tabatin menos obesidad na 
Hulanda compara cu mayoria 
paisnan den Europa, CBS y 
RIVM a reporta. 

Compagnie in de West di Defensa den Region Caribe Hulandes ta bay 
pasa den su rotacion 


Dialuna dia 4 di maart du- 
rante un ceremonia mili- 
tar, den oranan di mainta, 
Compagnie in de West Ro- 
tacion 44 a pasa su tarean- 
an pa e siguiente unidad, 
rotacion 45. E Coman- 
dante nobo, Kapitan Ber- 
nhard di e Batayon 13 B 
‘Pegasus’ di Assen, a tuma 
su tareanan durante un 
asina yama “peddelover- 
dracht” tradicional di 
man di su predesesor 
Kapitan Siebe. Coman- 
dante di Forsanan Naval 
Region Karibe Hulandes, 
Walter Hansen, durante e 
ceremonia a para keto na 
fayecimento tragico di un 
di e coleganan di Com- 
pagnie in de West. 


Capitan Siebe ta mira back 
riba un periodo intensivo y 
special: ”E dianan cu a pasa 
tabata intensivo. Mientras 
nos tabata cla pa e ultimo si- 
man na Corsou, riba diasabra 
24 di Febreari un di nos cole- 
ganan a perde su bida mien- 
tras e tabata snorkel dilanti 
Costa di Playa Porto Marie. 
Nos ta gradicido pa tur yu- 
dansa cu nos a ricibi durante 
e buskeda di e colega aki, y pa 
e deseonan di convivencia cu 
nos a ricibi.” 


Tambe C-ZMCARIB Walter 
Hansen ta gradici tur hende 
cu durante e ultimo dianan 
a demostra nan sosten: “E 
fayecimento tragico di nos 


colega di Compagnie in de 
West a haci un impacto grandi 
riba mi y tur e coleganan aki 
den Region Caribe Huland- 
es. Mi ke gradici tur esnan cu 
durante e ultimo dianan a de- 
mostrá nan sosten. Siman ku 
a pasa nos por a despedí hon- 
radamente como ‘One Team 
Carib’. No pensamentonan 
ta cu su famia, stimanan y co- 
leganan mas di acerca. Nos ta 
desea nan hopi forsa durante 
e periodo dificil aki.” 


Ora Capitan Siebe mira back 
riba henter e periodo di des- 
pliegue, aki nan tabatin un 
tempo como unidad hopi 
util y hopi educativo: “Na tur 
momento nos tabata cla pa 
accion. Asina, riba peticion 
di socionan local nos a keda 
desplega den cuadro di oper- 
acionnan contra traficacion di 
droga, nos por a sostene mas 
cu un proyecto pa bon causa 


na Corsou y Boneiro, y den 
nos elemento EODD, nos a 
keda ubica mas cu un biaha 
pa deshaci di explosionnan y 
trein socionan local. Banda 
di esey continuamente nos 
tabata incentiva nos propio 
posibilidad pa accion pa me- 
dio di organisacion di train- 
ing desafiante. Nos por a haci 
e loke pa kico nos a bini y nos 
a sinti nos masha bon bini 
riba e pida special aki di nos 
Reino.’’ 


Kapitan Bernhard ta anticipa 
cu durante e cuater lunanan 
binidero lo haci ehercicionan 
cu e Compagnie y e special- 
istanan y traha den Region 
Caribe. E compagnie ta ser 
sosteni pa arkitectonan, per- 
sonal medico y un ekipo 
di EOD. E combinacion di 
Compagnie ta unico y ta ex- 
isti di mita grupo di emplead- 
onan propio cu ta capacita y 


cu na December 2023 a ricibi 
nan baret cora. E periodo 
como CidW-45 ta un tempo 
hopi importante pa e unidad, 
durante cua nan lo bay trein 
hopi y intensivo y traha hun- 
to cu otro. Caminda ta posi- 
bel e cooperacion aki ta keda 
sostene y bishita pa socionan 
local. Ademas e unidad ta cla 
pa keda desplega na momen- 


to cu ta pidi esaki di nan. 


Compagnie 
in 
de 
West 
(CidW) ta unidad perman- 
ente di Ehercito Real, cu bao 
di comando di CZMCARIB, 
por keda desplega pa un var- 
iedad di tarea. E cuater lu- 
nanan binidero e Compagnie 
lo trein tanto na Aruba, Bo- 
neiro y Corsou. 


Residentenan ta exigi claridad riba proyecto di apartamento di luho 
na Zakito 
(CuraçaoChronicle) 
- 
Residentenan di Piscader- 
aweg, incluyendo 8 famia, 
no ta ricibiendo contesta 
for di Minister Charles 
Cooper pa nan pregun- 
tanan tocante e proyecto 
di construccion na Zakito, 
cual ta inclui apartamen- 
tonan di luho y un marina. 
Ciudadanonan preocupa, 
kendenan ta mandando 
carta desde december di 
aña pasa, ta keha tocante 
e perdida di bista di lama 
y otro preocupacionnan di 
impacto pa e proyecto. 


E proyecto di Zakito, parti di 
e desaroyo di Royal Palm Re- 
sort a causa frustracion entre 
residentenan desde e aproba- 
cion di permiso di expansion 
pa Curaçao su gobierno den 
aña 2020. Nan tabata pur- 
bando sin exito pa 3 aña di 
haya claridad riba e detayenan 


di e proyecto for di ambos e 
desaroyador y gobierno. Sin- 
tiendo ignora, residentenan 
no a ricibi informacion for 
di gobierno ni tampoco e de- 
saroyador tocante e proyecto 
su comienso, duracion y 
potencial di impacto riba e 
area. Intentonan anterior pa 
obtene informacion via Om- 


budsman tampoco no a duna 
resultado y accion legal no a 
provee un splicacion satisfac- 
torio. 


E comunidad kier sa e proyec- 
to su tamaño, si un estudio a 
ser conduci riba su impacto 
pa naturalesa, otro proyec- 
tonan y e situacion di trafico. 


Nan ta haci pregunta tocante 
e consideracion pa e protec- 
cion di e mangelnan cu ta den 
e area, estudionan ecologico y 
si evaluacion di construccion 
ta plania pa minimalisa efec- 
tonan ambiental. 


Preguntanan tambe a bini 
dilanti tocante “polucion vi- 


sual,” blokia bista di lama y 
dicon e haltura maximo di 
dos vloer no ta aplica na e 
proyecto aki, cu edificionan 
di 9 piso mas halto cu Hel- 
min Magno Wiels Boulevard, 
e caya principal. 


Residentenan ta busca de- 
taye tocante e lagun su pro- 
fundidad rekeri pa acomoda 
yatenan grandi, desafionan 
den haci e lagun suficiente- 
mente profundo y e duracion 
di e construccion di e marina. 
Tambe nan ta interesa den 
obtene un copia di e per- 
misonan rekeri, incluyendo 
e permiso di strobamento 
pa e proyecto cu aprobacion 
di e autoridadnan relevante. 
Otro preguntanan tambe ta 
concerni evaluacionnan fi- 
nanciero, manera gastonan 
pa comunidad, analisis den 
mercado y e proyecto su im- 
pacto riba e comunidad. 

Leiden den susto despues di ola di asalto sexual di hobennan femenino 


(NLTimes)—Polis 
Hu- 
landes ta investigando un 
serie di asaltonan sexual 
y casonan di acoso cu a 
tuma luga na Leiden na 
fin di februari. Un di e in- 
cidentenan a ser clasifica 
oficialmente como abuso 
sexual, polis a bisa dialu- 
na. No a haci ningun de- 
tencion den e casonan, y 
investigadonan a bisa cu 
nan ta kere cu un ofensor 
a comete e crimennan aki. 


Diabierna laat, polis a publica 
un declaracion di adverten- 
cia cu varios hende muhe, 
incluyendo studiantenan, a 
cay victima pa acoso y asalto 
di un homber. Cada inciden- 
te a tuma luga sea anochi of 
durante oranan di marduga, 
e municipio a confirma. E 
casonan ta keda bao inves- 
tigacion, y victimanan cu no 
a reporta nan caso ainda a ser 
encurasha pa bin dilanti. 
E urgencia di e situacion a au- 
menta cu e revelacion cu un 
caso a envolvi abuso sexual. E 
incidente ey a tuma luga en- 
tre 2:45 pa 3:30 di marduga 
diahuebs, dia 29 di februari 
den e centro di ciudad. Polis 
a bisa, “un hoben femenino 
di Leiden tabata canando riba 
Breestraat pa Noordeinde ora 
el a ser acerca pa un homber 
desconoci cu a atac’e. Despu- 


es e homber a core bay inme- 
diatamente.” 


Documentonan di e inciden- 
te a mustra cu un ambulance 
a ser desplega pa Breestraat 
rond di 3:50 di marduga. 
“Inmediatamente 
polis 
a 
cuminsa un investigacion di 
bario, pero no a logra haya e 
sospechoso.” Considerando e 
serie di incidentenan, polis a 
bisa hende muhe den e cen- 
tro di ciudad, specialmente 
studiantenan, pa ser mas aler- 
ta cu normal. “Naturalmente, 
e asuntonan aki tambe ta rici- 
bi atencion bao monitorio di 
polis, ambos pa agentenan 
uniforma y bisti casual.” 


Pa haci asuntonan mas com- 


plica ta cu e detectivenan 
encarga cu e caso ta kere cu 
e ofensor a varia for di caso 
pa caso. “Basa riba e declara- 
cionnan [di e victimanan], 
esaki probablemente no ta e 
mesun homber den tur caso. 
P’esey ta dificil pa provee un 
descripcion e momento aki,” 
segun polis. Autoridadnan a 
bisa cu hende muhenan den 
Leiden mester “tuma extra 
atencion riba otro y pa ser 
specialmente alerta pa com- 
portamente 
sospechoso.” 
Cualkier hende cu cay victi- 
ma di acoso, of cualkier hen- 
de cu mira algo sospechoso 
mester contacta servicionan 
di emergencia via 112. 


E problema aki tabata un 


topico di combersacion in- 
tenso entre hende muhe na 
Leiden, segun Omroep West. 
Elianne Wijnands, un miem- 
bro di e partido politico Stu- 
denten voor Leiden, a bisa 
cu el a tende varios storia 
tocante diferente incidente. 
“Specialmente storianan to- 
cante hende muhe cu a ser 
acosa of persigui, of ataca.” 
El a expresa frustracion cu e 
deber tabata keda riba hende 
muhe, y posibel victimanan, 
pa ser mas atento y protegi, 
ora Leiden eigenlijk mester 
mas polis riba caya. 


E PKvK, un organisacion 
representando varios asocia- 
cion di studiante den e ciu- 
dad na Zuid Holland, a bisa 


cu nan tambe ta siñando mas 
for di nan miembro tocante 
diferente incidente envolvi- 
endo hobennan femenino 
den Leiden. “Nos ta activa- 
mente haciendo un yamado 
riba asociacionnan pa reporta 
incidentenan na nos pa asina 
tin un bon idea di e situa- 
cion,” un miembro di direc- 
tiva a conta ANP. 


Cuatro aña pasa, un serie 
similar di atakenan a frustra 
hende muhenan despues cu 
varios siman a pasa sin un 
detencion. A puntra hende 
muhenan pa uza un sistema 
di compañero y pa no cana 
riba caya nan so. Polis a de- 
tene Jasin A. pa acoso di un 
hende muhe dia 26 di octo- 
ber 2019, y penetrando dos 
victimanan violentamente cu 
su dedenan den dos incidente 
separa den november y de- 
cember. 
El a nenga e gravedad di e 
acusacionnan y a mantene su 
inocencia pa loke ta e carga- 
nan di asalto, pero eviden- 
cia di DNA descubri riba e 
pantynan di e victimanan, y 
un potret di un victima den 
su telefon, a resulta den un 
condenacion un aña despues 
di e crimennan. El a ser sen- 
tencia pa cuatro aña den pri- 
zon. 


Nacionalnan di tercer pais for di Ucrania no tin derecho mas pa 
refugio den Hulanda 


(NLTimes)—Desde ayera, 
aproximadamente 
2,540 
nacionalnan 
tercer-pais 
for di Ucrania no tin 
derecho mas pa busca 
refugio den Hulanda. Nan 
mester aplica pa asilo of un 
otro forma di residencia 
of sali for di e pais. 


Nacionalnan tercer-pais ta 
hende cu a biba na Ucrania 
cu un permiso di residencia 
temporario ora e guera a 
cuminsa. Pensa riba studiante, 
expatriadonan, of trahadonan 
migrante. Inicialmente nan a 
cay bao di e mesun proteccion 
temporario cu refugiadonan 


Ucraniano, cual ta nifica 
cu nan no mester a aplica 
pa asilo, tabatin derecho pa 
refugio y por a traha den 
Hulanda. 


Eventualmente gobierno a 
dicidi pa cambia e politica ey. 
El a argumenta cu e entrada di 
refugiadonan for di Ucrania 
tabata demasiado halto pa por 
laga tur hende aden, y hopi 
nacionalnan tercer-pais por 
regresa nan pais siguramente. 


Hulanda a plania di trece 
un fin na e proteccion pa 
nacionalnan tercer-pais dia 4 
di september aña pasa, pero 


e fecha a ser cambia varios 
biaha ora hendenan afecta a 
bay en contra di e decision 
den cortenan, resultando den 


veredictonan contradictorio. 
Na januari, Raad van State 
a dicidi cu e proteccion 
por caba dia 4 di maart, 


ora e acuerdonan Europeo 
relatando na proteccion pa e 
grupo ey vence. 


Rond di 2,540 nacionalnan 
tercer-pais for di Ucrania ta 
biba na Hulanda actualmente, 
segun NU.nl. Nan tin 28 dia 
cuminsando ayera pa sali for 
di e pais of aplica pa asilo of 
un otro tipo di residencia. 
E Ministerio di Husticia y 
Seguridad tin rond di 700 
aplicacion pa asilo habri y 120 
aplicacion pa residencia pa 
studia of traha den e pais for 
di grupo aki. Kico e otronan 
lo haci ainda no ta claro. 

El Salvador: Nayib Bukele tambe a gana eleccion municipal 


(AFP) – Presidente recien 
reeligi, Nayib Bukele, ken 
tambe ta controla Con- 
greso, a gana e ultimo 
etapa di poder ora a haya 
43 di 44 conseho munici- 
pal, den eleccion celebra 
diadomingo 
ultimo 
cu 
un participacion baho di 
votadonan. 


Den eleccion, e partido ofi- 
cialista Nuevas Ideas y “par- 
tidonan cu ta apoya nos 
proyecto, 43 di 44,” segun 
Bukele a sigura riba e red so- 
cial X. 


Manera a sucede den elec- 
cion general di 4 di februari, 
Bukele a atribui na su mes e 
victoria prome cu Tribunal 
Supremo Electoral (TSE) a 
pronuncia tocante e resulta- 
donan. 


TSE a cuminsa presenta da- 
tonan preliminar diadomingo 
den oranan di anochi, Nue- 
vas Ideas ta bay goberna den e 
mayoria di 14 departamento, 
incluyendo e capital San Sal- 
vador na unda e alcalde Mario 
Duran di 40 aña, a ser reeligi. 
“Danki na pueblo Salvador- 
eño pa continua dunando mi 
e oportunidad di sirbi boso. 
Nos ta acepta e victoria aki cu 


humildad.” Duran a bisa riba 
X. 


“Eleccion a desaroya den 
normalidad, sin dificultad- 
nan, den ambiente di paz,” e 
presidente di TSE, Dora Es- 
meralda Martinez a bisa mo- 
mentonan prome di ciere di 
votacion. 
6.2 miyon votado a ser con- 


voca e biaha aki, pero e elec- 
cion aki a ser considera como 
un “tramite” despues di e 
invencibel triunfo di Bukele 
den eleccion general den cual 
su partido Nuevas Ideas ade- 
mas a gana 54 di 60 stoel di 
Congreso. 
Segun Bukele, “e pueblo ta 
sabio” y algun di e alcaldenan 
nobo ta pertenece na parti- 


donan cu semper tabata t’ey 
pa apoya “tur cambio” cu e 
pais tabatin mester, for di 
prome cu el a gana e presi- 
dencia na 2019. 


Un ora prome cu e ciere 
Bukele a bay vota cu su casa 
Gabriela Rodriguez na un 
par di urna instala na avenida 
Olimpico, na San Salvador, 


na unda e personanan pre- 
sente tabata grita “Biba Nay- 
ib.” 


Cu 90% di stoelnan di Con- 
greso gana, Bukele ta conta 
cu e votonan suficiente pa 
aproba sin problema cualkier 
proyecto di ley, eligi magis- 
tradonan di Corte Supremo 
y fiscal general, ademas di 
mantene e regimen di ex- 
cepcion cu e cual ta combati 
gangnan for di dos aña caba. 


Beneficia pa su lucha contra 
gangnan, Bukele a ser reeligi 
cu 84,65% di e votonan segun 
e verificacion oficial. 
Su popularidad halto ta e re- 
sultado di lucha contra crimi- 
nalidad, cu ta acumula mas 
cu 75.000 persona deteni y a 
duna e paz back na e cayanan 
di e pais. 


E resultadonan di diado- 
mingo ultimo “ta caba di 
confirma e concentracion di 
poder” di Bukele, lo cual “ta 
implica un debilidad mayor 
di oposicion” di iskierda y 
derecha, segun director di 
investigacion di opinion pu- 
blico di Universidad Fran- 
cisco Gavidia, Oscar Picardo 
ta premira. 


Mexico ta plantia solicita visa na Peruanonan pa evita nan di drenta 
Merca ilegalmente 


(Infobae) 
– 
Gobierno 
Mexicano ta plantia pidi 
visa na Peruanonan cu 
mester bishita e pais aki, 
debi na un aumento di en- 
trada ilegal na frontera cu 
Merca. 


E rekisito aki a ser elimina na 
november di 2012; sinem- 
bargo, Peru a uni na Brazil, 
Venezuela y Ecuador como 
paisnan di sur America e cual 
a impone back e medida aki 
pa e mesun motibo. 


Di acuerdo cu un anteproyec- 
to presenta pa Secretaria di 
Gobierno, e rekisito aki ta 
bay ta temporal, aunke no ta 
duna detaye te ki dia lo keda 
vigente. 
“For di entrada na vigor di 
e presente acuerdo, person- 
anan nacional di Republica di 
Peru, cu ta pretende drenta na 
teritorio nacional cu condi- 
cion di bishitante sin permiso 
pa realisa actividadnan cu re- 
muneracion, mester tramita 
e visa na autoridad consular 
Mexicano,” e documento ofi- 
cial ta indica. 


Segun, e medida ta hustifica 
cu entre 2021 y 2023, casi 
144.000 Peruano a ser deteni 
purbando di crusa e frontera 
pa Merca di forma ilegal, 
35.833 a ser rechasa pa incon- 
sistencia na e ora di hustifica 
nan biahe, y 7.053 a presenta 
na Instituto Nacional di Mi- 
gracion (INM) debi cu no 
tabatin permiso legal. 


E visa por ser procesa na con- 
sulado na Lima, pa permiti 
un control mas extenso di e 
documentacion di biahero- 
nan prome cu nan yegada na 
Mexico. E accion aki no sola- 
mente ta busca e entrada ireg- 
ular, sino tambe e reduccion 
di gastonan asocia cu aten- 
cion na personanan rechasa 
na aeropuertonan y esnan cu 


a ser deteni na teritorio na- 
cional cu status iregular. 


“Parti di e situacion aki ta re- 
fleha den filtronan migrato- 
rio cu identificacion di perso- 
nanan pa e cual nan perfil no 
ta ahusta na esun di bishitante 
of turista y ta presenta incon- 
sistencia den nan documen- 
tonan of informacion, loke ta 


haci e posibilidad mas dificil 
cu un number significativo di 
personanan ta pretende utili- 
sa e forma aki di manera no 
debido.” 


E acuerdo aki di Secretaria 
di Gobierno ta bay drenta na 
vigor despues cu ta bay ser 
publica den e corant oficial di 
Federacion di Mexico. 


Na e momentonan, aki e 
relacionnan diplomatico en- 
tre ambos pais ta den nan 
momento cu mas tension, 
despues cu ambos Gobierno 
a manda retira nan represent- 
antenan di embahadanan. 


Por recorda cu presidente 
di Mexico, Andres Manuel 
Lopez Obrador a mustra su 
rechaso na e supuesto trato 
“grosero y humiyante” na 
su embahador Pablo Mon- 
roy ken a yuda sali di e pais 
e famia di e ex-mandatario 
Pedro Castillo pa duna nan 
asilo politico na su nacion. 
P’esey, poder ehecutivo lidera 
pa Dina Boluarte, a declara 
Monroy como persona non 
grata. 

Cuba ta registra e cifra di nacemento mas abao den 60 aña 


CiberCuba) – E efectonan 
di e crisis economico y e 
exodo masivo, principal- 
mente di adultonan ho- 
ben, ta laga un panorama 
cada biaha mas critico den 
e dinamica demografico 
di Cuba, un pais cu den 
2023 a registra e cifra di 
nacemento mas abao den 
60 aña. 


Solamente 90.300 nacemento 
a wordo conta durante aña 
pasa, 15 mil menos cu den 
2020, ora cu segun datonan 
di ONU, Cuba a registra 
105.616 nacemento. Segun e 
comision gubernamental en- 
carga di analisa e tendencia 
demografico di e pais, den 
2023 e poblacion Cubano a 
mantene e tendencia di em- 
behecemento y na reduccion 
natural. 
Lidera pa e minister Manuel 
Marrero Cruz, e comision 
aki a reuni pa balora e dife- 
rente desafionan cu e tenden- 
cia aki ta representa pa e go- 
biernonan teritorial, organi- 
sacionnan, 
institucionnan 
academico y actornan social 
en general, segun e website di 
e presidencia. 


E situacion preocupante aki 
ta rekeri, segun e Prome 
Minister, “un cambio di 
mentalidad” y a haci yamado 
pa “dun’e e prioridad cu e 
mester den cada un di e or- 
ganismonan involucra.” 


“Nos ta papia di proyecci- 
onnan di gobierno pa coregi 
distorsion y aki tin hopi dis- 
torsion. Y reimpulsa e eco- 
nomia den e materia aki ta 


cumpli cu tur loke nos a pro- 
pone nos mes, pasobra tur 
esaki ta impacta directamente 
e poblacion,” Marrero Cruz a 
manifesta. 


Completamente 
desconec- 
ta di e datonan y e realidad 
Cubano, e palabranan di e 
Prome Minister di e asina 
yama “continuidad” a haci 
un referencia na e limita- 
cionnan financiero y a mes- 


cla cu e narativa di e regimen 
di coreccion di distorsion y 
reimpulso di e economia cu 
cual e gobierno di Miguel 
Diaz-Canel a dicidi di cubri 
su pakete di medidanan eco- 
nomico. 


E cos mas absurdo di e dis- 
curso gubernamental, Marre- 
ro Cruz, a mescla e dinamica 
demografico di Cuba y e situ- 
acion critico di nacemento cu 


e movemento di cuadronan 
den un menasa ariba e auto- 
ridadnan competente den e 
materia. 


“Nos ta bay wak cual terito- 
rionan ta kedando atras pa- 
sobra nan no ta cumpliendo, 
cu nomber y fam,” e Prome 
Minister a bisa na e asi- 
tentenan di e reunion celebra 
na e Palacio. 


Segun e Presidencia, na mo- 
mento di evalua e imple- 
mentacion di e medidanan 
aproba na e pais, Marrero 
Cruz, a convoca pa busca 
solucionnan saliendo di e 
recursonan local, ya pa duna 
siguimento na e indicador- 
nan cu ta refleha e avancenan 
y deficiencianan. 


“Semper nos ta bay tin e in- 
satisfaccion di e cosnan cu 
nos no por logra, pero esey 
mester haci nos crece pa bus- 
ca solucionnan alternativo,” 
el a señala prome cu el a pidi 
pa haci un analisis extenso 
di e causanan di e incumpli- 
mentonan den programanan 
y indicadornan di mas im- 
pacto na e poblacion 


Riesgo di sarampi ta aumenta na Puerto Rico 


(ElNuevoDia) – E cifra di 
vacunacion contra saram- 
pi na Puerto Rico a baha 
den e ultimo añanan, un 
realidad cu, combina cu e 
reciente casonan reporta 
na e estado di Florida y 
Republica 
Dominicana, 
entre otro paisnan, ta 
mantene den alerta e co- 
munidad medico, cu tin 
miedo cu ta djis cuestion 
di tempo pa contagionan 
wordo confirma na e isla. 


Datos di e Departamento di 
Salud, informa na El Nuevo 
Dia pa e directora ehecutivo 
di VOCES Coalicion de Va- 
cunacion, Lilliam Rodriguez, 
ta refleha cu e cobertura abao 
di e vacuna contra sarampi ta 
mas notable den su prome 
dosis, 
specialmente 
den 
menornan di 19 pa 35 luna. 
Mientras cu, na 2019, e cifra 
di vacunacion tabata di 85%, 
na 2022 el a baha na 70%. E 
cifra di e di dos dosis, cu ta 
wordo administra entre 4 y 6 
aña, ta alrededor di 82%. 


Segun Rodriguez, pa tin un 
cobertura saludable y cu ta 
proteha e poblacion e cifra 
mester ta di mas di 95%. 


A pesar cu e datosnan aki ta 


sali for di e Registro Electro- 
nico di Vacunacion, agrega 
na Departamento di Salud, 
dokter Iris Cardona, princi- 
pal oficial di Epidemiologia 
di e agencia, a argumenta cu 
nan no ta cuadra cu e reali- 
dad, pues nan ta varia segun 
e pregunta cu wordo formula 
na e sistema. El a splica cu 


Salud ta usa como medida e 
Encuesta Nacional di Vacu- 
nacion y e Encuesta di Scol- 
nan di Kleuter. 


Usando e otro datonan ey, 
Cardona a indica, e prome 
dosis di e vacuna contra 
sarampi den muchanan di 
19 pa 35 luna a baha na 89%, 


pero, pa e aña academico 
2022-2023 e tabata na 97% na 
e centronan Head Start y na 
88% na e centronan di cui- 
do priva, pa un promedio di 
92.5%. Mientras cu e di dos 
dosis entre studiantenan di 
kleuter di e sistema publico 
tabata 90%, y riba nivel priva, 
di 93% pa un promedio di 


91.5%. 


“Un scol cu tin menos di 
94% di cobertura ta den ries- 
go di un brote di sarampi,” el 
a sostene, reconociendo cu 
tin un preocupacion pasobra 
tin cosnan ta pasando cu por 
afecta e cifranan di vacuna- 
cion.” 


Cardona a relata cu, den feb- 
ruari, Salud a ricibi tres re- 
porte di casonan sospechoso 
di sarampi, despues di wordo 
investiga, nan a wordo des- 
carta. 


“E virus aki no ta circula en- 
demicamente ni na Merca ni 
na Puerto Rico, pero hende ta 
biaha hopi,” el a bisa y a splica 
cu tin un sistema di vigilancia 
y un protocol pa e casonan 
aki cu mester wordo reporta 
obligatoriamente den menos 
di 24 ora. 


Segun e dokter pediatra, na 
Puerto Rico no a surgi caso- 
nan di sarampi den mas di 20 
aña. E ultimo epidemia cu a 
azota Merca a dura aproxi- 
madamente un aña y mey, 
entre 1989 y 1991, provocan- 
do 1.800 caso confirma y 12 
morto, el a conta. 

Jamie Foxx ta priminti cu e lo papia 
tocante su salud durante speech di AAFCA 


(TMZ) - Jamie Foxx a bisa 
e lo finalmente papia to- 
cante kico exactamente a 
pasa cu el a termina den 
hospital aña pasa, pero 
aparentemente esaki lo ta 
un tipo di special cu lo ser 


televisa. 


E actor/comediante tabata 
aceptando un premio Pro- 
ducers Award diadomingo 
anochi na African Ameri- 
can Film Critics Association 


Awards, unda el a duna un 
speech emocional y a trata 
con henter su opinion y pun- 
to di bista pa bida a cambia pa 
miho despues di loke el a pasa 
aden. 


Claramente, e ta referi na e 
susto cu el a pasa cu su salud 
cu a laga su persona sin por 
traha pa mayoria di 2023, 
un incidente misterioso cu 
nunca a keda aclaria pero cu 
segun su persona a dun’e un 
perspectiva nobo. 


E tabata bisando chistenan 
mientras e tabata papia to- 
cante e topico aki, sinembar- 
go a yega un momento unda 
el a haci un revelacion, pues 
el a bisa cu na su tempo e lo 
papia tocante e detayenan di 
su hospitalisacion. E unico 
punto cu e kier a aclaria ta cu 


e lo haci esaki na su manera, 
pues cu humor y comedia. 


E manera cu e ta papia to- 
cante e topico ta duna di 
compronde cu Jamie kier 
haci esaki como un special 
di comedia ‘stand up’. No a 
ofrece un cuadro di tempo 
pa cuando esaki lo ser haci 
pero ta prome biaha cu nos a 
tende Jamie priminti cu e lo 


combati e problema di frente 
mirando cu tin hopi rumor 
y speculacion, di cual e ta al- 
tanto. 


Un otro punto di Jamie su 
momento na e evento tabata 
cu el a para cu Jonathan Ma- 
jors y Meagan Good, ambos 
kendenan a atende AAFCA 
y tabata mustra como un 
pareha contento. 


Sinead O’Connor su estado ta pidi Donald Trump pa stop di toca su 
musica na e campañanan 


(AP) - E estado di Sinead 
O’Connor riba dialuna 
a pidi Donald Trump 
pa no toca su cantica na 
campañanan, bisando cu 
e difunto cantante tabata 
considera e ex president 
un “enemigo biblico.” 


Trump a toca O’Connor su 
hit mas grandi “Nothing 
Compares 2 U” na eventonan 
mientras e tabata campaña pa 
e nominacion presidencial 
Republicano. 
Den 
un 
declaracion 
conhunto, 
O’Connor su estado y su 


compania, Chrysalis, a exigi 
pa Trump “stop di usa su 
musica inmediatamente.” 


E declaracion ta bisa cu e 
cantante Irlandes, ken a 
fayece cu 56 aña di edad, “a 
biba cu un codigo moral 
defini 
pa 
honestidad, 
bondad, ta un persona husto 
y decencia pa ser humano. E 
tabata un disgusto grandi ora 
nos a haya e informacion cu 
Donald Trump ta haci uso 
di su musica iconico manera 
Nothing Compares 2 U na 
su campañanan politico,” e 
declaracion a bisa, agregando 
cu e no ta un exageracion 
pa bisa cu Sinead tambe lo 


a ta sumamente disgusta, 
herida y insulta pa su trabao 
ta asina mal representa den 
e manera aki pa un persona 


na ken e tabata referi como 
un enemigo biblico. “Como 
guardian di su legado, nos ta 
exigi pa Donald trump y su 
asociadonan stop di usa su 
musica inmediatamente.” 


O’Connor tabata un critico 
di e Misa Catolico Romano 
prome cu e acusacionnan 
di 
abuso 
sexual 
tabata 
ampliamente reporta y tabata 
hopi habri y honesto cu su 
luchanan pa cu salud mental. 
El a ser haya inconsciente den 
su cas na London den juli di 
aña pasa y a ser declara fayeci 
na e escena. Un coronel 
a declara cu el a fayece di 
causanan natural. 


O’Connor ta uni na un 
lista cu ta sigui crece di 
artistanan cu ta contra e uso 
di nan canticanan pa Trump, 
incluyendo Rihanna, Neil 
Young, Linkin Park, e difunto 
Tom Petty y Aerosmith su 
Steven Tyler. 

Aruba One Happy Island Lions Club a huramenta tres miembro nobo 


Recientemente 
durante 
reunion di miembresia pa 
luna di februari, Aruba 
One Happy Island Lions 
Club tabata tin e placer y 
orguyo di huramenta tres 
miembro nobo. 


Nos tres miembronan nobo 
ta: 


Lion Sonia Geerman 
Lion Luis Zarraga 
Lion Rossiel Colmenares 


Birando miembro di nos 
club, nan a acepta e com- 
promiso di ta dedica na duna 
servicio na e comunidad di 
Aruba mas necesita. Orguyo- 
samente nan ta forma parti di 


e club di servicio mas grandi 
y mihor organisa mundial- 
mente, hunto cu 1.4 miyon 
otro miembro den mas di 
200 pais. 


Un pabien grandi y bonbini 
na Lion Sonia, Lion Luis y 
Lion Rossiel. 


FAA pa participa den 
forum “Call to Action” pa 
conscientisacion di autismo 


Cu hopi orguyo Fun- 
dacion 
Autismo 
Aruba 
(FAA) ta anuncia cu nos lo 
ta participa na un forum 
internacional titula ‘Call 
to Action’ na e Oficina 
Principal di Nacionnan 
Uni na New York City 4 
di april binidero. Como 
parti di nos meta pa crea 
conscientisacion y trece 
cambio 
sistematico 
na 
bienestar di persona riba 
e spectrum di autismo, 
nos ta asisti na e forum 
aki. Nos delegacion lo 
consisti di Byron Lesire y 
Kay Quandus cu lo hiba 
palabra como ‘Self-Advo- 
cates’, Stephany van der 
Biezen-Croes cu lo hiba 
palabra como ‘Parent Ad- 
vocate’, Carolina Thiel- 
Span (presidente FAA) cu 
lo ta encarga cu e organi- 
sacion y Raquel Lesire 
como sosten. 


Topiconan cu lo bin dilanti 
durante e forum aki ta basa 
riba e ‘Global Report on de- 
velopmental 


Disabilities’ 
di 
WHO 
y 
UNICEF. FAA lo enfoca riba 
algun mensahe clave manera: 


฀	 
Barera	di	inclusion	y	 
participacion den area social, 
economico y educacional 


฀	 
Inigualdad	den	salud	 


incluyendo salud mental 


฀	 
Cambio	efectivo	den	 
maneho y legislacion cu ta 
promove inclusion y protec- 
cion 


฀	 
Barera	 
den	 
cuido	 
medico specialisa y na tempo 
pa muchanan bou di cinco 
aña 


Na banda di e forum tambe 
FAA lo participa na un Ex- 
hibicion di Arte den Na- 
cionnan Uni di 4 pa 9 di 
April 2024 cu diferente pie- 
sa (cuadra y poesia) di Kay 
Quandus. 


Luna di april ta reconoci in- 
ternacionalmente como e 
luna mundial di conscienti- 
sacion di autismo, pues nos 
ta contento di por participa 
e aña aki den forma grandi. 
Durante e luna di April nos 
lo tin algun tayer pa mayor, 
hoben y educador riba dife- 
rente topico manera ‘Dating 
on the Spectrum’, ‘Self-Ad- 
vocacy’ y e rol di educador 
den scol secundario. 


Fundacion Autismo Aruba 
por participa na e evento aki 
y sigui brinda tayernan danki 
na e contribucion di tur per- 
sona y compania cu ta haci 
donacion na nos fundacion. 

Hotelnan disgusta cu 
motociclistanan den oranan 
di madruga ta haci boroto 
den nan area di Palm Beach 


Diasabra madruga polis a 
ricibi informenan di varios 
hotel cu nan huespednan 
(nos turistanan drumi) cu 
ta ser molestia pa boroto 
cu motociclistanan ta haci 


ora nan ta drumi. 
Atrobe aki mester enfoca cu 
te ainda nos unico fuente di 
entrada ta nos turismo y cu 
nos mester cuida esaki cu 
hopi atencion. 


Polis a hiba homber bao influencia cu lo 
tabata bulando drentando cas pa cas pa 
drenta nan cas na warda 


Diasabra madruga a dren- 
ta informe di cu un perso- 
na ta bulando drentando 
di cas pa cas na Papaya, 


mesora a dirigi un patruya 
na e sitio. 


Na nan yegada polis a logra 


topa cu e persona aki y me- 
sora a detene/ invitando e pa 
e bula y drenta e celnan na 
warda di polis. 


Señora a keda cu gasto despues cu un auto 
a hit & run e na Piedra Plat 


Diasabra madruga a dren- 
ta informe di un acciden- 
te banda di Weng Kee na 
Piedra Plat, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente hit & run unda 
un auto (e marca y modelo 
conoci) a pasa dal un Toyota 
Yaris y e chauffeur a sigui 
core bay manera nada a pasa. 
Afortunadamente 
ningun 
hende a resulta herida. Polis a 
pasa e informacion pa depar- 
tamento di trafico cu lo bay 
sigui cu e investigacion y cap- 
tura e vehiculo y e chauffeur. 


Un persona ta insisti cu ta 
un grupo di hende di un otro 
isla a bay cu su celular for 
di e discoteca 


Diasabra madruga a dren- 
ta informe di un problema 
na un discoteca na Tanki 
Leendert, mesora a dirigi 
un patruya na e sitio. 


Na yegada di e patruya a bin 


compronde cu aki ta trata di 
un caso di ladronicia di un 
telefon celular. Segun e vic- 
tima un grupo di otro isla a 
bay cu su celular. Polis a bis’e 
cu e por pasa entrega un keho 
na recherche encuanto esaki. 


Yiu menor di edad a bay keda cerca su 
tata y a sinta bebe alcohol cu e pareha di e 
tata! 


Diabierna anochi a drenta 
informe di cu un yiu menor 
di edad a bay keda cerca su 
tata y e pareha di e tata a sinta 
bebe alcohol cu e mucha 
na Pavia, mesora a dirigi un 
patruya na e sitio. 


Na yegada di e patruya a hala 
atencion pasobra ta prohibi 
pa facilita y consumi alcohol 
enfrente 
di 
muchanan 
menor di edad. Despues di a 
scual nan polis a sigui cu su 
patruya. 

Homber cu posicion halto den un compania di comunicacion a bolbe 
agredi su pareha y kibra e telefon di e dama 


Diasabra 
madruga 
a 
drenta informe di un caso 
di maltrato y destruc- 
cion den e area di Com- 
panashi, mesora a dirigi 
un patruya na e sitio. 


Na yegada di e patruya a bin 
compronde cu su pareha a 
maltrat’e y a kibra su telefon. 
Ademas e dama a bisa cu es- 
aki no ta e prome biaha cu su 


pareha kende ta un alto fun- 
cionario na un compania di 
telefon y cu p’esey polis no ta 
actua riba dje. Polis a papia cu 
e dama y a splica e procedura 
y a conseha e dama pa haci 
un keho contra e homber. E 
dama a bisa cu si ta p’e e lo a 
regresa su pais cu su yiu pero 
e homber no ta lag’e bandona 
Aruba cu nan yiu. 


Polis a bay Montaña Apartments pa un 
caso di ladronicia for di un auto 


Diasabra mainta a drenta 
informe di un caso di la- 
dronicia for di un auto, 
mesora a dirigi un patruya 


na e sitio. 


Na yegada di e patruya a bin 
compronde cu ladronnan a 


logra habri un auto di huur 
y a bay cu algun pertenencia. 
Polis a tuma e keho y a pasa 
esaki pa recherche. 


Polis a topa homber mal 
golpia y herida benta abao 
na Palm Beach 


Diasabra madruga despu- 
es di cu tur clubnan noc- 
turno a cera polis pas- 
ando na Palm Beach a 
bin topa cu un persona 
tur na sanger benta abao 
herida 
y 
sangrando. 


Segun e victima e tabata na un 


otro lugar nocturno y a hay’e 
den un discusion cu su ex. Na 
e momentonan ey un grupo a 
golpia e y a lag’e tur herida. 
Polis a pidi pa ambulance 
pero e victima tabata asina 
impaciente cu el a tuma rum- 
bo pa su cas den su auto, polis 
a purba calm’e pero el a bay. 


Polis y ambulance a bay 
Julianastraat pa un hoben 
cu a bebe pildo y a bira 
altera 


Diasabra madruga a dren- 
ta informe di cu un hoben 
lo a bira altera y agresivo 
na Julianastraat, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu e hoben lo a 
bebe un pildo y a bira altera y 
agresivo, polis a papia cune pa 
e calma y na yegada di e am- 
bulance nan a logra calm’e. 


Varios patruya a bay cu urgencia na The 
Village pa un pareha causando destruccion 
y maltrato 


Diasabra atardi a drenta 
informe di un caso di mal- 
trato unda un pareha lo 
ta causando esaki na un 
restaurant na The Village, 
mesora dirigi varios pa- 
truya na e sitio. 


Na yegada di e patruyanan 
a bin resulta ta un confu- 
sion tabata tin y cu eynan no 
tin nada a sosode. No mas 
cu den oranan di madruga 
tabata tin un problema en- 
tre un ex-pareha y despues 
a start un bululu unda un 
grupo di persona a golpia e 
homber formalmente y ora 
cu e cos a sosode e hendenan 
a bandona e sitio. Hasta e ex- 
pareha a bandona e sitio. Ora 
polis a yega bisa esnan di e 


lugar pa yama polis si acaso e 
ex-pareha bolbe na e sitio pa 
yama nan mesora y como cu 
a mira e dama na e sitio bek a 


core yama polis y esey tabata 
e confusion. 

Dia Mundial di Bida Salvahe 
Digitalisacion innovativo ta yuda cu conservacion di e Bida Salvahe 
na Mundo 


Dia 3 di maart a recorda 
cu durante di e sesion 68 
di Asamblea General di 
Nacionnan Uni (UNGA) 
a proclama e dia aki como 
Dia Mundial di Bida Sal- 
vahe di Nacionnan Uni 
(World Wildlife Day). Na 
1973, a firma e Convenio 
di Comercio Internacio- 
nal di especienan di Fauna 
y Flora Salvahe (CITES) 
cu ta na peliger. E dia aki 
ta pa celebra y conscien- 
tisa mundo tocante besti- 
anan y matanan salvahe. 


E resolucion di UNGA tam- 
be a designa e Secretariado di 
CITES como e facilitador pa 
e observacion global di e dia 
special aki pa naturalesa sal- 
vahe riba e calendario di Na- 
cionnan Uni. Na Aruba nos 
tin autoridadnan asigna pa 
atende cu e tratado CITES. 
Santa Rosa ta e autoridad pa 
cu e flora protegi y Veteri- 
naire Dienst ta esun encarga 
cu e fauna protegi bou di e 
tratado. Directie Natuur en 
Milieu ta publica tur siman 
potretnan di sortonan di flo- 
ra protegi y tambe nos ley a 
considera e lista di CITES na 
unda a tuma over e sortonan 
den nos ley local di protec- 
cion. DNM ta aporta cu e di- 
anan observa mundialmente 
cu ta di importancia pa natu- 


ralesa y medio ambiente. 
E aña aki UN ta anuncia cu 
e tema ta trata, con digitali- 
sacion innovativo ta aporta 
na conservacion di e bida 
salvahe. Pues con uzo di tec- 
nologia por yuda nos conecta 
e planeta cu hende pa asina 
beneficia di e esfuersonan cu 
ta haci pa conserva e bida sal- 
vahe na mundo. Na Aruba no 
ta diferente tampoco. 
Den e discursonan pa e oca- 
sion di Dia mundial di e Bida 
Salvahe 2024, diferente del- 
egado manera representante 
secretaria general di CITES 
Sra. Yvonne Higuerio y di- 
rectora ehecutivo di UNEP 
Sra. Inge Anderson a publica 


tocante e importancia di in- 
novacion den digitalisacion. 
Nan ta menciona cu “ the 
Wildlife is disappearing!” y 
cu e uzo di innovacion digi- 
tal mester ta uza pa bon y pa 
yuda cu conservacion di e 
Bida salvahe. Tambe nan ta 
elabora cu, e mundo ta na un 
punto critico. Proteccion di 
hende y planeta ta representa 
un di e retonan mas grandi y 
urgente cu nos ta enfrenta. 
Crimen organisa ta pone un 
menasa grandi na nos me- 
dio ambiente, entre otro ac- 
tividadnan ilicito manera cu 
gruponan di crimen organisa 
rond mundo ta envolvi den 
traficacion di bestianan sal- 


vahe, crimen den sector di 
pesca, trafico di desperdicio 
y minanan ilegal. E explota- 
cion aki tin un impacto serio 
riba nos ecosistema, riba nos 
seguridad, y riba bida di mi- 
yones di hende cu ta depende 
di e recursonan natural aki pa 
nan sobrevivencia. 
E impacto di actividadnan 
criminal riba medio ambi- 
ente frecuentemente no ta 
bon comprondi pa publico 
en general. Institucionnan 
no tin bon ekipo pa combati 
e gruponan criminal. Si no 
haci algo pa conserva e bida 
salvahe y proteha e planeta 
contra crimen, e generacion 
actual lo biba den un planeta 


menos saludabel y lo ta mas 
exponi na e consecuencianan 
di cambio di clima den futu- 
ro. Mas cu nunca, muchanan 
mester ta parti di e solucion 
y mester ta envolvi den con- 
scientisacion pa un miho pla- 
neta y den creacion di solu- 
cionnan innovativo. 
E locual ta trata e tema “Co- 
nectando Hende y Planeta: 
Explorando Innovacion Dig- 
ital den Conservacion di Bida 
Salvahe” DNM no ta keda 
leu. Na DNM nos ta haci 
uzo di tablet, Smart phones 
pa data, drone, camera pa 
potretnan cu GPS y e soft- 
ware ArcGis. Drone ta mas 
tanto uza pa area cu ta dificil 
pa cana. ArcGIS ta un sistema 
di informacion geografico 
(GIS) cu ta haci e maneho y 
analisis di data geografico ta 
posibel door di visualisa esaki 
y pone ariba mapa. DNM tin 
acceso na e uzo di e sistema 
aki. Tur e ekiponan digital aki 
ta facilita e trabounan necesa- 
rio na DNM. Tin program- 
anan cu publico por baha/ 
pone riba nan ‘smartphone’ 
via un aplication cu por yuda 
identifica sortonan cu ta en- 
contra den mondi. Esakinan 
ta, por ehempel, Inaturalist 
pa Iphone pero tambe esun di 
Dutch Caribbean Nature Al- 
liance (DCNA) ObsIdentify 
App pa Android y IOS. 


TU Delft su studiantenan lo purba kibra record mundial cu vehiculo 
di hidrogeno riba cayanan publico 


(NLTimes) 
- 
Fabrican- 
tenan di vehiculo di hi- 
drogeno na TU Delft ta 
tumando un metodo dife- 
rente e aña aki. E biaha 
aki, ekipo di studiante 
Eco-Runner lo crea un ve- 
hiculo cu mester cumpli 
cu tur e rekisitonan pa ser 
permiti core riba cayanan 
publico. 


Cu bueltanan na e barionan 
di Elfstedentocht, nan kier 
kibra e record mundial cu e 
vehiculo aki den juni. Nan 
kier cubri un distancia total 
di 2,056 kilometer cu menos 
di un kilogram y mey di hi- 
drogeno. 


E ekipo a kibra recordnan 
mundial anteriormente pero 
den un categoria diferente. 
Aña pasa, nan a core 2,488.5 
kilometer den un circuito na 
Alemania den un vehiculo 
cu no tabatin e intencion di 


core riba caya, sin bolbe yena 
e tanki. Cu e vehiculo nobo 
aki, e Eco-Runner XIV, nan 
kier demostra cu “eficiencia 
no mester ta comprometi pa 
tur e standardnan di siguri- 
dad cu un vehiculo moderno 


mester cumpli cune.” 


En 
general, 
Eco-Runner 
Team Delft tambe kier lidia 
cu e problema di sostenibili- 
dad den e sector di mobilidad. 
“Mobilidad ta produci 25% di 


e emision total di gasnan. E 
cifra aki por baha solamente 
si nos cuminsa usa menos 
petroleo, por ehempel, pa 
medio di haci nos transport 
mas chikito y menos pisa,” 
nan a splica. 


E ekipo aki ta consisti di 25 
studiante cu ta trahando 
hunto. Nan a presenta e dis- 
eño riba diaranson atardi y lo 
sigui desaroya e vehiculo den 
e periodo binidero. Esaki lo 
keda presenta na e publico dia 
8 di mei. Prome cu e vehiculo 
por subi caya na Friesland, e 
mester pasa un serie di test- 
nan. 


E ruta di Elfstedentocht ta 
simbolico. “No a core riba 
Elfstedentocht pa 27 aña a 
causa di calentamento glob- 
al,” e ekipo a splica. E studi- 
antenan kier enfatisa e nece- 
sidad urgente pa “un alter- 
nativa y algo cu ta miho pa e 
medio ambiente.” Hidrogeno 
por ser usa di un manera lim- 
pi usando awa y sostenible- 
mente usando electricidad 
genera. E uso no ta produci 
emision di CO2 of polucion 
di aire. 

Campeonato futbol femenino U17 a continua cu victoria pa RCA, 
Estrella y Britannia 


Diasabra atardi, e campe- 
onato di futbol femenino 
U17 den stadion di Frans 
Figaroa na Noord cu tres 
wega. Den e wega di at- 
ardi 4or, Estrella ta sor- 
prende La Fama ganado 
nan cu e score di 5 - 1. E 
ekipo naranha di Santa 
Cruz a bini por la goma 
den e wega aki. E golnan 
di Estrella Damas a bini di 
Liandra Angela, Evie van 
der Sloot, Wendelainne 
Angela, Dinicienne Mad- 
uro y Serena Morrison. 
E unico gol di La Fama a 
bini di nan goleador Zya- 
na Rogers. 


Despues a sigui dos wega si- 
multaneamente cu a bay en- 
tre Bubali y Britannia como 
tambe Dakota y RCA. 


DAKOTA vs RCA 
E ekipo di RCA ta logra otro 
victoria mas ora nan ta derota 
e ekipo di Dakota cu e score 
final di 4 - 1. RCA a sali do- 
mina e partido creando varios 
oportunidad, pero e linea 
defensivo di Dakota tabata 
wanta tur e presion. E del- 
antero Ellen de Jong di RCA 
un bes mas tabata produc- 
tivo anotando 3 di e 4 golnan 
mientras Genisis Hazel ta 


anota e otro gol pa RCA. E 
unico gol di Dakota a bini di 
Gillay Williams. 


Durante e wega di Dakota 
vs RCA nos por a mira cu e 
hungador Kyana Kock a sali 
lesiona y mester a carge hib’e 
den camerin. Nos kier a de- 
sea Kyana un pronto recu- 
peracion. 


BRITANNIA vs BUBALI 
Britannia ta kibra invicto di 
Bubali y logra tres punto su- 
per importante. E ekiponan 
di Britannia y Bubali a duna 
un bon bataya di futbol unda 


e wega tabata toch uno cera 
aunke Bubali un tiki mas 
den atake cu Britannia, den e 
prome tempo. Den e di dos 
tempo cosnan ta bolter unda 
e bolante di Britannia Damas, 
Kim Schoppema ta percura 
pa e unico gol di e partido. 
Britannia ta wanta e furia y 
ta hiba e victoria Piedra Plat. 
Ambos ekipo a lucha duro y e 
solo cayente di 2or di merdia 
no tabata yuda mucho unda 
e hungadornan a keda agota 
riba tereno. 
Otro siman diasabra lo tin 
wega 2or y 4or den stadion di 
Frans Figaroa na Noord. 


Femke Bol y Lieke Klaver ta lidera e ekipo 
Hulandes pa oro den 4x400 


NLTimes)—Femke 
Bol 
y Lieke Klaver a guia e 
ekipo relay di Hulanda 
den e 4x400 meter du- 
rante e World Athletics 
Indoor 
Championships 
na Glasgow. Esaki ta e 
prome biaha den historia 
di atletiek Hulandes cu un 
ekipo relay a haya oro na 
un campeonato mundial 
paden. 


Bol y Klaver, hunto cu Cathe- 
lijn Peeters y Lisanne de 
Witte, a core pa victoria den 
e final den un record Hulan- 
des di 3.25.07. E ekipo Meri- 
cano a tuma plata cu 3.25.24 
y brons a bay na Britania cu 
3.26.36. 
Pa Bol, esaki ta su di dos 


medaya oro na e torneo den 
e capital Escosesa. El a gana 
oro den e 400 meter diasabra 
anochi den un tempo record 
di 49.17. Klaver a gana plata 
den e final ey y pues tambe a 


obtene su segundo medaya di 
Copa Mundial. 


Entrenador Laurent Meu- 
wly a duna Klaver tempo pa 
descansa diadomingo mainta. 
P’esey e no a competi den e 
serienan. Bol a core y a dem- 
ostra su forma excelente caba. 


El a move for di tercer luga pa 
prome cu un aceleracion den 
e ultimo 200 meter. 


E Hulandesnan tabata domi- 
nante den e final. Klaver a 
tuma e avanca caba como e 
coredor inicial, Peeters y de 
Witte a mantene prome luga 


pa asina Bol por caba fuerte. 
Mericanonan Alexis Holmes 
a pusha pa e ultimo meter- 
nan, pero Bol a logra saca ex- 
tra aceleracion net prome cu 
e liña. 


Potret cortesia di Robin van 
Lonkhuijsen pa ANP. 

Hefe di Nacionnan Uni ta urgi fin na ‘supresion’ di bosnan 
independiente na Rusia despues di Navalny su fayecimento 


(AP) - Hefe di Derechonan 
Humano pa Nacionnan 
Uni a haci un yamado di- 
aluna pa un final rapido 
na e “supresion di bosnan 
independiente” na Rusia 
y a expresa preocupacion 
tocante e “persecucion” di 
lider di oposicion Alexei 
Navalny, ken a fayece den 
prizon luna pasa. 


Volker Turk, den un speech 
amplio, tambe a lamenta de- 
cenas di conflicto alrededor 
di mundo, violacion di dere- 
chonan humano plama cu a 
impacta miyones y hendenan 
cu mester a sali for di nan pais 
a causa di guera, cual por es- 
cala den luganan manera Me- 
dio Oriente, Africa y Sudan. 
“Rarabes humanidad a en- 
frenta asina hopi crisis esca- 
lando na mesun momento,” 
el a expresa na e Conseho di 
Derechonan Humano. 


Haciendo mencion na al- 
gun pais entree decenas cu 
ta teniendo eleccionnan na- 


cional e ana aki, Turk a de- 
nuncia “restriccionnan den 
aumento” riba defensornan 
di derechonan, reporteronan 
y “criticonan” na India. El a 


urgi autoridadnan Mericano 
pa sigura cu vota ta algo uni- 
versal, señalando na politi- 
canan discriminatorio cu ta 
restringi e derecho di vota pa 


hendenan di descendencia 
Africano. 


Cu e eleccion presidencial 
na Rusia na caminda for di 


maart 15 pa maart 17, Turk 
a bisa cu autoridadnan Ruso 
a “intensifica nan supresion 
mas y bosnan den oposicion” 
y a nota cu algun candidato 
“a ser preveni di participa a 
causa di supuesto iregulari- 
dadnan administrativo.” 


El a bisa cu Navalny su fayec- 
imento den un prizon Ruso 
proximo luna “ta agrega na 
mi preocupacionnan serio to- 
cante su persecucion” y a nota 
cu miles di politico, reportero 
y defensornan di derechonan 
humano, abogadonan y otro- 
nan a enfrenta acusacionnan 
criminal of administrativo pa 
simplemente “expresa nan 
opinion riba rednan social.” 


Turk a haci yamado pa un 
evaluacion comprensivo di 
tur caso unda hendenan na 
Rusia a ser deteni pa eherce 
nan libertad fundamental y 
un “fin inmediato na e supre- 
sion di bosnan independiente 
y e profesionalnan legal cu ta 
representa nan.” 


Mas cu 6 den cada 10 adulto ta duda di Biden su capacidad mental 


(AP) - Un encuesta ta 
mira cu un cantidad den 
aumento 
di 
adultonan 
Mericano ta duda cu pres- 
ident di 81 ana Joe Biden 
tin e memoria y claridad 
pa e trabao, conviertiendo 
su speech nacional, State 
of the Union, un tipo di 
audicion pa un di dos ter- 
mino. 


Mas o menos 6 den cada 10 ta 
bisa cu nan no tin hopi confi- 
ansa, of no tin esaki mes, den 
Biden su capacidad mental 
pa efectivamente fungi como 
president, segun e encues- 
ta nobo di The Associated 
Press-NORC 
Center 
for 
Public Affairs Research. Esa- 
ki ta un aumento chikito for 
di januari 2022, ora cu mas o 
menos mita di e personanan 
cu a participa den e encuesta 
a expresa preocupacionnan 
similar. 


Cu e mesun cifranan, casi 
6 den cada 10 tambe ta bisa 
cu nan ta falta confiansa den 
e capacidad mental di e ex 
president Donald Trump, e 
rival di 77 aña di Biden. 


Pa hopi di e votadornan, e 
aña aki su eleccion ta parce 
manera un lucha pa e trabao 
mas duro di mundo entre 
dos hende homber cu a sur- 


pasa caba e edad di retiro. E 
proximo president lo prob- 
ablemente mester maneha 
conflictonan global, drecha 
emergencianan domestico y 
traha cu un Congreso desfun- 
cional. Biden ta hopi proba- 
bel di atende e desafionan aki 
y mas den su speech di State 
of the Union riba diahuebs 
mientras e ta purba convence 
Mericanonan cu ta merece 
un otro termino. 


Drenta un evento grandi, sol- 
amente 38 porciento di adul- 
tonan Mericano ta aproba di 


con Biden ta manehando su 
trabao como president, mien- 
tras 61 porciento no ta aproba 
esaki. Democratanan, 74 por- 
ciento, ta hopi mas probabel 
cu 
independientenan 
(20 
porciento) y Republicanonan 
(6 porciento) di acepta su re- 
sultadonan. Sinembargo, tin 
un malcontento amplio den e 
manera con Biden ta tratando 
un variedad di problema in- 
cluyendo e economia, inmi- 
gracion y politica di exterior. 


Mas o menos 4 den cada 10 
Mericano ta aproba e mane- 


ra cu Biden ta lidiando cu e 
problemanan manera cuido 
di salud, cambio di clima, 
politica di aborto y conflicto 
entre Rusia y Ucrania. Pero 
hendenan ta menos satis- 
fecho cu e manera cu e ta lid- 
iando cu inmigracion, e con- 
flicto entre Israel y Palestina 
y e economia, tur cual ta hopi 
probabel di ser menciona 
den un sesion conhunto den 
Congreso. 


Casi 6 di 10 Mericano ta pen- 
sa cu e economia nacional ta 
pio di e manera cu prome cu 


Biden a drenta den mando na 
aña 2021. Solamente 3 den 
cada 10 adulto ta bisa cu e ta 
miho bao su liderazgo. Tin 
hende si cu ta mas optimista 
tocante e estado di nan pro- 
pio cuenta di banco, cu 54 
porciento bisando cu nan fi- 
nanzas personal ta bon. 


E president ta enfrentando 
presion agrega a causa di su 
edad despues di descrip- 
cionnan no hopi optimista 
di su persona den un repor- 
tahe di consul special, cu no 
a recomenda un persecucion 
criminal pa Biden a causa 
di mal maneho di record- 
nan clasifica, al contrario di 
Trump ken a ser acusa for- 
malmente pa mantene ma- 
terial clasifica den su cas na 
Florida. E reportahe a bisa cu 
Biden su memoria tin “limi- 
tacionnan significante.” 


Biden a purba alivia e preo- 
cupacionnan pa medio di 
haci chiste tocante su edad y 
referi na Trump su cualidad- 
nan. Sinembargo, e president 
su edad ta un factor cu a kita 
merito for di su politica su 
logro den infrastructura, fab- 
ricacion y atende cambio di 
clima. 

Resultado Sorteo 
march 04 


Cadena Alexander Lottery ta presenta resultado di weganan di suerte 


merdia 




9996 


fp 


7202 


Sorteo # 4200 


Sorteo # 1074 


Cancer 


x2 


984 


Sorteo # 4200 


Sorteo # 2256 


3228 


7273 


Sorteo # 4200 


fp 


2888 
4052 


Letter 


0 
0 
0 


0 


0 
5 


178 


0 
0 
0 
0 
0 



8 



4333 


FP 


Proximo Jackpot 


54.000,- 


Sorteo # 6406 


Sorteo # 


x afl 8,00 


x match 4 


Mega Ball 


Proximo Jackpot 


260.000,- 


x match 4 


Sorteo # 


7082 


Sorteo # 5989 


Sorteo # 919 


x afl. 500,00 


x afl.15,00 
x afl 50.00 


Aquario 


X2 


686 


x Jackpot 


Sorteo # 8186 
Sorteo # 


Sorteo # 1935 


7716 


7674 


Sorteo # 7230 


x Jackpot 


x match 4 
x afl. 12,00 


X2 


Joker 


0082 
550.000,- 


x Jackpot 
x match 4+ 


Proximo Jackpot 


01-03-11-13-24 


4843 


Afl. 585.000,- 


anochi 


diario 
Korsou 
super4 
flamingo 


0192 
4092 
0374 
4116 
5054 
6315 
super5 
4992 
9329 
2545 
- 
5930 


Organisacion Caballista Aruba 
Feria Himno & Bandera 


Organisacion 
Caballista 
Arubano ta anuncia e 
prome competencia pa 
aña 2024, Feria Himno & 
Bandera. 


Diasabra 23 di Maart pa 6or 
lo cuminsa cu competencia 
di cabay di Paso Fino, Tro- 
cha y Trote y Galope. Dia- 
domingo 24 di Maart pa 4or 


lo tin competencia pa jinete 
y amazona, caminda nos 
muchanan lo demostra nan 
habilidad den e arte di equi- 
tacion. Competencia lo tuma 
lugar na Villa Floralina situa 
na Moko y lo wordo husga 
pa huesnan Dr. Fernando 
Nieto di Colombia y Juan 
Zuleta di Aruba. 


Scoge bo proyecto preferi pa Aruba Doet 
2024-Haci bon, pasa bon! 


Aruba Doet ta invita e co- 
munidad di Aruba pa bin 
“Haci bon y pasa bon”! 
Ariba diabierna 15 y di- 
asabra 16 di maart 2024 
CEDE Aruba, den coop- 
eracion cu Oranje Fonds, 
lo ta organisando e di 12 
edicion di Aruba Doet! 


Actualmente tur proyecto cu 
ta forma parti di Aruba Doet 
2024 cu ta buscando e aporte 
di boluntarionan, ta visibel 
ariba nos website. Subi www. 
arubadoet.com 
y 
registra 
awor! 


Tin un total di 172 proyecto 
pa kies for di dje. Aruba Doet 
ta invita tur esunnan cu no a 
registra ainda como bolun- 


tario, pa scoge entre proyec- 
tonan di verf, embeyecemen- 
to di un hardin, yuda na un 
animal shelter of yuda cu un 
actividad social cu nos gran- 
dinan of esun nan mas vul- 


nerabel di nos comunidad. 


Pa mas informacion to- 
cante Aruba Doet por bishi- 
ta e website of WhatsApp 
5611644. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


Si bo ta interesa den un carera den cuido medico: 
Open Dag na HOH pa cera conoci cu 
diferente tipo di profesion den cuido 


Horacio 
Oduber 
Hospital (HOH) lo tene 
riba diasabra 9 di maart 
un open dag pa tur hoben 
cu no ta sigur cua estudio 
pa scoge of ki profesion lo 
gusta den cuido medico. 
Aña pasa bou guia di e 
profesionalnan di HOH 
a organisa pa prome bes 
un open dag cu a conta 
cu’n tremendo acogida di 
publico cu a keda super 
inspira. A dicidi pues pa 
ripiti e open dag un bes 
mas y e aña aki ta extende 
invitacion pa tur hoben 
local. Meta di e open dag 
ta pe generacion nobo 
conoce HOH y e variedad 
di profesion cu tin y 
alabes fomenta interes 
bou di e hobennan pa 
sigui nan estudio den 
e ramo di cuido of un 
funcion cu ta aporta na 
cuido medico. 


Pues diasabra 9 di maart 
entre 9’or di mainta te cu 
1’or di merdia diferente 
profesionalnan 
di 
HOH 
lo 
duna 
informacion 
y 
demostracion 
valioso 
na 
e hobennan tocante nan 
disciplina manera team di 
laboratorio, team di medisch 
techniek, tambe coleganan di 
IT, departamento di cushina 
y voeding, departamento di 
dialisis, endoscopia, team di 
hart/long functie y mas. 
Ademas tambe lo tin e 
oportunidad pa haci un 
‘tour’ riba departamento di 
radiologia, sala di operacion 
of rehabilitacion. Tene bon 
na cuenta si cu pa por join e 
‘tour’ tin un cantidad limita 
y e lo ta a base ‘first come 
first serve’. 


Hopi biaha hende ta pensa 
cu pa bo traha na hospital 
bo mester ta un nurse, 
nurse specialisa, assistent 
den camber di operacion 
of un dokter of specialista, 
pero no lubida e team di 
empleadonan cu ta forma 
parti di e departamentonan 
cu ta brinda sosten na 
e team di cuido y pues 
conocemento medico no ta 
necesario. 


Invitacion ta bay di e team 
cu semper t’ey pa tur 
hoben, scolnan secundario 
y mayornan pa stimula 
hobennan interesa pa asisti 
na e open dag na HOH y 
asina haya e un idea kico por 
bay sigui studia den e ramo 
di cuido medico. 


Pronostico di tempo 


Tempo: 
Parcialmente nubia cu un 
awasero breve. 
Temperatura 
maximo 
32 
grado Celsius. 
Temperatura 
minimo 
26 
grado Celsius. 
Indice di calor (heat index) 
den y rond di oranan di 
merdia: 33 pa 38 grado 
Celsius. 
UV index: 10 
Bahada di solo: 6:49pm. 
Subida di solo: 6:53am. 
Biento: 
Modera for di direccionnan 
entre oost-noortoost y oost; 
Forsa 3 te 4 (11 te 30 km/ora, 
7 te 16 nudo). 
Den dia basta fuerte te 
posiblemente 
fuerte 
den 
rafaga; 
Forsa 5 te 6 (31 te 50 km/ora, 
17 te 27 nudo). 
Situacion general di tempo: 
Extension di un area di 
presion halto riba Atlantico lo 
domina tempo manteniendo 
esaki 
generalmente 
seco. 


Un aumento temporal di 
humedad 
den 
nivelnan 
mas abou di atmosfera lo 
produci 
localmente 
un 
awasero pasahero te breve, 
principalmente 
durante 
oranan di marduga y mainta 
trempan. 
Condicion 
maritimo/ 
estado di lama: 
Na partinan proteje di costa: 
ketu, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest 
di 
costa: 
generalmente Modera cu 
olanan di 4 pa 5 pia. 

Señor ta mi wardador, pues min tin falta di 
nada; Salmo: 23 


A Fayece: Nos Tata, Casa, Ruman, Welo y 
Omo Stima 


Eugene L. Leonardo 
Mihor conoci como: 
‘Leo / Leonardo’ 
28-06-1966 ~ 29-02-2024 


Na Nomber di su: 
Mama: †Sra. Sophia Caridad Leonardo-Lampe 
Tata: †Sr Leopoldo (Leo) Jose Leonardo 


Casa: Sra. Jeanny Leonardo-Falcon 


Yiunan: 
Leanne Leonardo 
Stephany Van Der Biezen-Croes y Jacob Van Der Biezen 
Kylie Hernandez-Croes y Armando Hernandez 


Nietonan: 
Logan Van Der Biezen 
Luka Van Der Biezen 
Amelia (Mia) Hernandez 
Noah Hernandez 
Tyler (TJ) Hernandez 
Oliver (Olly) Hernandez 


Rumannan: 
Sra. Magaly Leonardo w/v Solagnier 
Evan Leonardo y Soraida Leonardo-Geerman 
Edward Leonardo y Licette Labad 


Subrino (a)nan: 
Jason Solagnier y Kimberly St Jago y yiunan 
Leonard Solagnier y Joanne Solagnier Werleman 
Ivathia Solagnier 
Xyqiënne Leonardo y Brandon Wernet & yiu 
Xyqianthe Leonardo 
Kaylly Van Der Linde 
Kay-Shaun Van Der Linde 


Tanta y omonan: 
Lourdes y Rubio Koolman-Leonardo 
Edgard (Gachi) y Armgard Leonardo-Loewental 
Alcantara (Ankie) Leonardo y Famia 
Rachell De Jong y Famia 
Raymond y Sislin De Jong y Famia 


Swa (nan) y Cuña: 
Nilo Falcon y famia 
Rodney Falcon y famia 
Jeanmarie Falcon y famia 


Suegra: 
Carmen Yolanda Falcon 


Primo y Prima nan na Aruba y Bonaire, Sobre Subrino nan, demas 
Bon amigo nan, Su famia nan di Bushiri Karting, Drag Racing. 


Su bon amigonan di cas: 
Gio Wong y Famia 
Darrell Werleman y Famia 
Edirik Jong y Famia 
Jose Moreno y Famia 
Eldrick Noguera 
John Patrick Nuboer 
Ricky Semeleer y Famia 
Craig Farley 
Su bon Amigonan, Richardson, Mansur, Ramirez, Andrade, Cheng, 
Franzoni, Eman, Nuboer, Arends y demas amigonan / amiganan cu 
ta mucho pa mentiona. 


Demas Famianan: 
Leonardo, Lampe, Falcon, Solagnier, Geerman, Labad, Hernandez, 
Croes, Van Der Biezen, Werleman, De Jong, Koolman, Loewental, 
Pourrier, Anjie, Kuiperdal, Marchena, De Lange, Yrausquin, Tromp, 
Kock, Bakmeyer, Panneflek, Bertrand, Lacle, Maduro. 
Nos mas sincero disculpa si nos por a lubida un of otro famia den 
nos tristeza. 


Ta invita pa e acto di intiero lo tuma lugar diahuebs 7 maart 2024, 
di 1:00 pm – 4:00 pm na Royal Funeral Home. Respons lo cuminsa 
3:30 pm y lo sigi pa santana catolico di playa. 


Tene na cuenta cu despues di entierro nos no por ricibi bishita di 
condolencia na cas. 
Ta pidi pa tur cu lo ta presente pa bisti e colornan: Blanco, Blauw 
cla of Creme (Beige) 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Fouad Antonio Daou 
" Eddie Daou" 


Na nomber di su: 
Señora Vuida: 
†Rosa Maria Halabi Daou 


Yiunan: 
Hugo y Anna Daou 
Camille y Adison Ras 


Nietonan: Tanya Daou y Jonathan Fernandez, John Anthony 
Angela y Ludveri Flores Angela, Camille Angela, Danika Ras 


Bisanietonan: 
Atyanna, Annalea y Alya Fernandez, Alice y Yousef Angela 


Rumannan: 
†Romeo y Ria Daou-Ogink 
†Gabriel y †Gladys Daou-Salas 
Teresa y †Mohamed Ayubi Daou 
†Fares y †Glenda Daou-Trappenberg 
†Alexander Daou 
†Henri y Lusell Daou-De Lima 
†Sanin y Carlyn Daou-Hollander 
†Jouliette Daou 


Swanan: 
Myrna Halabi, yiunan y famia 
Ricardo y Jenny Halabi yiu y famia 
Ellis y Evelyne Martes Halabi yuinan y famia 
Jesus “Chu” y Ivis Halabi yiunan y famia 


Subrino(a): 
Desi, Michel, Daniela, Fabian y famia, 
Lilianne, Alexis, Stephanie y famia, Firdawzy, Ali, Samir, Susy y 
famia, Samir y famia, Maira, Samirah y famia, Sannin, Faridi y 
famia, François, Manon, Fatme y famia 


Primo(a)nan: 
†Ricardo Elhage y famia, †Maritza y †George 
Kobrossi-Elhage y famia, †Victor y †Siham Elhage-Hammoud 
y famia, †Olga Elhage, †Alexis Elhage y famia, Ditiana y Robby 
Hollander-Elhage y famia, Emily y †Arthur de Jongh-Elhage y 
famia, †Philip y Jane Elhage-Peterson y famia 


Conosi y cuidado di famia: Rita Becker y famia 


Employees nan di Dowco N.V, Amigo y Amiga nan mucho pa 
menchona 


Demas Famia: Daou, Halabi, Elhage, Ayubi, Wagner, Fernandez, 
Ras, Leañez, Kelly, Falconi y mucho mas 


Nos disculpa si den nos tristesa nos a lubida miembro di famia / 
amigo nan 


Ta invita pa e acto di entiero cu lo tuma lugar diabierna 8 di maart 
2024 di 2:00 pa 4:00 pmna Royal Funeral Home, despues lo sali pa 
Santana catolico Pastoor Kraanwinkel na Paradera 


Mi no a muri, Dios a hiba mi na e 
paraiso priminti. 
Mi mision na e mundo a termina 
pero Boso cu mi obra lo continua. 
Den cada salida di solo y e supla 
di biento, mi amor eterno pa 
Boso lo tey pa semper. 


Cu dolor na nos curason, pero cu 
inmenso gratitud pa su bida y pa 
tur locual e la significa pa nos. 


Nos ta anuncia fayecimento di 
nos querida mama y wela stima 
Germania Ondina Martinez 
Cariñosamente yama “Oma” of “Tia” 
*28-05-1928 – †23-02-2024 


Yiunan stima: Wilfredo (Junior) y Maria Labad-Maduro 
Robert (Robby) Labad 
Maritza y Frank Tromp-Labad 


Nietonan y Nietanan: Shahaira Labad y Jorge Petrocchi 
Anuar Labad y Diana Castaño 
Shensly y Isabel Tromp-Yagua 
Lindsey Tromp y Jonathan Zichem 


Bisanieto y bisanietanan: Milan, Ziva y Emma 


Sobrino, sobrinanan, primonan y ihanan: Iris, Rayza, Jasmina, 
Evelyn, Leandro, Ilse, Lita, Efrem, Dr. Batista, Felix Jr. y Chaco 


Amigonan: Glenda K, Brenda, Imelda, Milly, Glenda D, Jessica, 
Richard y Starlin 


Ayudante: Andrea Cuevas Jimenez y famia 


Su bon bisiñanan, voluntarionan y miembronan di Funari y Favi. 


Su cacho stima: Jack 


Famianan: Martinez, Labad, Maduro, Tromp, Petrocchi, Yagua, 
Zichem, Castillo, De Lange, Henriquez, Themen, Kock, Rasmijn, 
Chung, Sneek, Richardson, Batista, Diaz, Jimenez, Ilario, De Lima, 
Schmidt, Maldonado, v/d Linden. 
Y demas famianan den exterior na Corsou, Hulanda, Merca, 
Canada, Venezuela, St. Maarten y St. Domingo. 


Oportunidad pa condolencia lo ta dialuna 4 di Maart 2024, 7pm pa 
9pm na Aurora Funeral Home. 


Ta invita pa acto di entiero cual lo tuma lugar diamars 5 di maart 
2024, 2pm pa 4pm na Misa Virgen di Fatima na Dakota. Despues lo 
sali pa Santana Central na Sabana Basora. 


Disculpa nos si den nos tristesa nos por a lubida un of otro famia y 
conocir. 


En ves di flor of krans lo tin un box disponibel pa donacion pa 
Funari. 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por stens di 
loke Señor ta hasi" 
Salmo 33 


Cu inmenso dolor na nos curason 
nos ta anuncia fayecimento di: 


Edith E. Ponson-Fawcett 
Mihor conoci como:”Nena” 
*01-11-1936 - † 03-03-2024 


Acto di entiero lo wordo anuncia despues. 


“Bou di alanan di Dios mi ta sigur” 
Abo ku ta biba bou di amparo di 
Altisimo, ta hospedá den sombra di 
Dios Omnipotente, bisa Señor: 
“Mi refugio, mi forti, mi Dios, den 
kende mi ta 
pone mi konfiansa” 
Salmo 91:1-2 


Cu dolor na nos curason, nos ta participa fayecimento di nos ser 
stima: 
Jessica V. Petrocchi-Tromp 
Mihor conoci como “Yuchi” 
*01-01-1967 - †02-03-2024 


Acto di despedida lo wordo anuncia despues 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haya forza.” 
Salmo: 23 


Cu honda pena, pero conforme cu boluntad di Dios, nos ta 
participa fayecimento di: 


Lucrecia (Greta) Posner-Figaroa 
Cariñosamente conoci tambe como Pepe of Omachi 
Viuda di Oiky Posner 
Lid in de Orde van Oranje-Nassau 
*26-11-1950 - †03-03-2024 


Rumannan 
Tina Figaroa 
Jossy y Jane Figaroa-Semeleer 
Frans y Gemma Figaroa-Simileer 
Evelina y Frenk Laclé-Figaroa 
Juni y Maira Figaroa-Jacobs 


Sobrina- y sobrinonan 
Gisela y Jean-Carlos Arends- 
Jaramillo 
Geomar y Evelyn Jaramillo- 
Ramos 
Omaira y Albert Franken- 
Figaroa 
Francis y Neil Figaroa-Nicolaas 
Aveline y Sergino Vis-Figaroa 
Lilienne Figaroa 
Céleste y Joseph Carlo-Figaroa 


Manera yiu y nietonan 
Ike y Milagros Posner-Perez y 
famia 
Sonia y Willard Mosher-Posner 
y famia 
Louis y Arnalda Posner-Lampe 
y famia 
Sobresobrinonan manera nieto 
Giomarc y Jordy 
Isabella, Daniel y Sebastian 
Anuar y Zair 
Amala 


Manera ruman 
Rosa Kelly 
Maria Punselie 
Manera sobrina- y sobrinonan 
Samuel Urbina-Vega 
Magaly Kelly 
Naty Kelly 
Rose-Marie Wentwoord-Kelly 


Tanta- y omonan 
Pancho y Senny Ruiz-Ras 
Aurora Ruiz 
Aura Ruiz 
Bibi y Mirta Ruiz-Rasmijn 


Prima- y primonan, ihanan, comer- y compernan 


Ayudante stima 
Yenny Joven-Matute 


Amigonan di cas 
Norma y Chido Ras, Jeanette y Frank Bislick, Sarita Lambrinos, 
Magda y Janchi Lacle, Rosly y Roly Werleman, Diana y Eddy 
Werleman, Henry Hafeitz, Chichi Tromp, Emiliana Tromp, Fang 
Cheung, Annemieke Dijkhout, Ursy Nassy, Olivia Figaroa, Glenda 
Ruiz, Mimi Kelly, Philomena Lopez, Dina Donker, Philomena 
Winklaar, Alexia Semeleer, Astrid Muller, Yolanda Solognier 


Amiganan di Quota Club y demas amiganan cu ta mucho hopi pa 
menciona. 


Empleadonan di Giselle Department Store 


Demas famia: Figaroa, Posner, Ruiz, Jaramillo, Semeleer, Simileer, 
Laclé, Jacobs, Arends, Ramos, Franken, Nicolaas, Vis, Carlo, Kelly, 
Punselie, Eduardo, Britten, Joven-Matute 


Nos disculpa si den nos tristesa nos por a lubida di menciona un of 
otro famia y amistad. 


Ta invita pa acto di condolencia cu lo tuma luga diamars 5 di 
maart na Aurora Funeral Home di 6:30 pa 9:00 di anochi. Acto 
di despedida cu lo tuma luga diaranzon 6 di maart 1:00 pa 4:00 di 
atardi na Misa Santa Anna na Noord. 


Preferibelmente bin bisti den colornan alegre. 


Acto di cremacion lo tuma lugar den seno familiar. 


Na lugar di flor of krans ta prefera si por haci un donacion na 
Wilhermina Kankerfonds cual ta deseo di Greta. Pa esaki lo tin un 
box disponibel. 


Gracias Dios por el dia de hoy. En tus manos 
pongo mi mañana. 


Cu dolor na nos curason, nos ta participa 
fayecimento di nos ser stima: 
Myrtha A. Vink-Benita 
Cariñosamente yama “Tita” 
*27-10-1947 - †01-03-2024 


Casa: Johannes (Hans) Dirk Vink 
Yiunan: Raiza Bernadina, Lea Vink y David Vink 
Nuero(a): Rob Martherus, Edward Geerman, y Takisa Dania 
Nieto(a)nan: Quincy Richardson, Rayzannah Martherus, y Elias 
Geerman 
Bisanieto: Kiyahni Richardson 
Rumannan: †Erwin Pacial yiunan y famia, Hubert Schoobaar 
yiunan y famia, Stella Alberto, Ifna Alberto yiunan y famia, Edna 
Alberto yiunan y famia, †Roy y †Papi, Gladys Zagarra y famia. 
Rumannan di criansa: †Tanchi (Maria), Janina Brugman- 
Landsmark, 
Sua y cuñanan: Guus Honig-Vink y yiunan, Aart Vink y Ans Vink- 
Driessen y yiunan, †Klaas Vink y Loes Vink-Jonker y yiunan 
Subrino(a)nan di criansa: Magaly ruman nan y demas famia. 
Amigo y conocirnan: Morela, Mady, Maria, Wim, Ma-Li, Ina, 
Ingrid, Mirtha, Jacky, Ruthlin, Vivian, Elsa, Jerome, Alberto, 
Patricia, Maggy, German, Meredith, Edwin, Piedad, Raymond, 
†Guillermina 


Demas famia, amistad y conocirnan: Martina, Hooi, Job, Geerman, 
LaCroes, Nicasia, Sanchez, Martherus, Goveia, Castaño, Marquez, 
Bernadina, Dania, Agnes, Claro, Raven, Richardson, dr. Cortes, dr. 
Franca 


Ta invita pa acto di despedida cual lo tuma lugar na Aurora Funeral 
Home diahuebs 7 di maart 2024 di 2or pa 4or di atardi. Cremacion 
lo tuma lugar despues den seno familiar. 


Nos disculpa si den nos tristeza nos por a lubida cualkier persona. 


Lagrimanan y flornan por seca, su recuerdonan y tur loke el a haci y 
significa pa nos lo keda graba pa semper den nos mente y curason. 


“Serca Señor mi ta na paz manera yui serka su mama” 
(Salmo 131) 


Cu inmenso dolor na nos curason pero conforme cu boluntad 
di Dios nos ta anuncia fayecimento di nos mama, suegra, wela, 
bisawela, ruman y tanta stima 



Glenda Helena Goeloe 
*18 augustus 1941 - † 3 maart 2024 


Acto di entiero lo wordo anuncia despues. 


Nos ta lamenta cu nos no por ricibi bishita di condolencia na cas. 


“Señor ta mi wardador pues mi’n tin falta di nada. Den cunucu di 
yerba berde e ta ponemi sosega. E ta hibami na awa tranquil, pa mi 
bolbe haña forza.” 
Salmo 23 


Cu honda pena den nos curazon pero conforme pa tur locual ela 
hasi pa nos, nos ta anuncia fayecimento di: 



Francisca Virginia Werleman Henriquez 
mihor conoci como: ‘Rina’ 
*03-09-1939 - †02-03-2024 


Oportunidad pa condolencia lo ta Diahuebs 07 Maart 2024 di 7or 
pa 9or di anochi na Pray Funeral Home San Nicolaas 
Acto di entiero lo tuma lugar Diabierna 08 Maart 2024 di 2or pa 4or 
di atardi despues ta Sali pa santana Central na Sabana Basora. 
Nos ta lamenta cu despues di entiero nos no ta ricibi bishita di 
condolencia na cas. 


Een groot gemis, een groot verdriet, 
maar door alle herinneringen die wij hebben vergeten wij hem niet. 


Na een voltooid leven, zoals Peter zelf zei, is hij van ons heen 
gegaan op weg naar zijn laatste reis, thuis omringd door zijn 
familie. 


Wij gaan onze ‘rots in de branding ‘en leermeester enorm missen. 


Peter Westera 
“bekend als opa bij velen” 
29 juli 1939 - 24 februari 2024 


Amersfoort: Michiel & Veronica 
Patrick , Berend, Rowen 
Leusden: Irene & Chris 
Britt, Bo, Benthe 
Aruba: 
Aldert & Samanta 
Amanda, Ethan, Nathan 


Peter zal naar zijn laatste wens worden gecremeerd in besloten 
familiekring. 


Gelieve geen bezoek aan huis. 
Correspondentieadres: Familie Westera, Sabana Liber 76, Aruba of 
Per mail: appiesammy@hotmail.com 


internacional a23 


Diamars 5 maart 2024 


Corte Thailandes ta retira acusacion di mal maneho di fondo 
gubernamental contra ex Prome Minister 


(AP) - Corte Thailandes 
riba dialuna a retira acusa- 
cion contra ex Prome 
Minister Yingluck Shi- 
nawatra, ken awo ta biba 
den exilio, di mal maneha 
fondonan pa un proyecto 
di gobierno den aña 2013, 
e victoria legal mas recien 
pa e famia poderoso di e 
ex premier Thaksin Shi- 
nawatra. 


E accion aki ta bini poco 
despues cu Thaksin, Yin- 
gluck su ruman homber, a 
ricibi libertad condicional 
pa ofensanan relaciona cu 
corupcion. Aña pasa, el a 
bolbe cas despues di mas di 
un decada di exilio imponi pa 
su mes y a ser deteni na hos- 
pital pa 6 luna despues di ser 
otorga clemencia pa su edad y 
su salud. 


Thaksin su libertad, despues 
di casi 2 decada di antipa- 
tia entre su mashin politico 
populista y Thailand su clase 
conservativo, a trece specu- 
lacion cu Yingluck posible- 
mente tambe lo bolbe back 
pronto. 


E ta e veredicto recien mas 
faborabel pa Yingluck, ken 
tabata prome minister for di 
aña 2011 te ora cu el a ser ob- 
liga sali for di mando den aña 
2014. Den december di aña 
pasa, e mesun corte a libra 
Yingluck di acusacionnan di 
abuso di poder en conexion 
cu transferencia di emplead- 
onan di cual e tabata encarga. 
Sinembargo pa bolbe back 
Thailand sin enfrenta un sen- 
tencia den prizon, e lo mester 
ricibi pordon di Rey Maha 


Vajiralongkorn of algun otro 
forma di clemencia. Den 
aña 2017 el a ser condena 
pa supuesto negligencia den 
implementa un programa di 
subsidio di aros cu a pone 
gobierno perde un gran can- 
tidad di placa, cual ta calcula 
di ta mas o menos 14 biyon 
dollar. 


Yingluck y su sostenedornan 
a bisa cu e ta inocente y ta 
ser persigui den un esfuerso 
pa desmantela Thaksin su 
mashin politico. El a ser saca 
for di poder pa un golpe de 
estado militar den aña 2006, 
despues di ser acusa di abuso 
di poder, corupcion y falta di 
respet pa e pais su monarkia. 


E huesnan a unanimamente 
retira e acusacion contra Yin- 
gluck y 5 otro sospechoso 


acusa di mal uso di 6.7 miyon 
dollar cu tabata stipula pa un 
‘roadshow’ cu mester a atrae 
inversionistanan pa un plan 
di infrastructura ambicioso, 
segun un comunicado di 
prensa for di un curpa spe- 


cial bao un division di Corte 
Supremo cu ta trata casonan 
criminal contra politiconan. 


Yingluck, ken awo tin 56 aña, 
tabata e prome Prome Minis- 
ter femenino di Thailand. 


China ta anuncia cu lo elimina conferencia di prensa anual di premier 


(AP) - Gobierno di China 
a bisa dialuna cu lo elimi- 
na e conferencia di prensa 
anual di e premier cu ta- 
bata un di e tiki biahanan 
cu e lider top Chines ta- 
bata tuma preguntanan di 
reporteronan. 


Lou Qinjian, e vocero di 
National People’s Congress, 
a bisa e anochi prome cu e 
legislatura su sesion anual cu 
Premier Li Qiang no lo tin 
un conferencia di prensa ora 
cu esaki caba, cual normal- 
mente ta tuma luga tur aña 
desde 1993. 


E decision aki aparentemente 
ta den linea cu un reduccion 
di e premier su poder y esun 
di e gobierno su burocracia 
en general, mientras e par- 


tido comunista su lider Xi 
Jinping ta centralisa control 
di e nacion su asuntonan, 
segun Alfred Wu, un profe- 
sor na National University 
of Singapore. “Pa motibo cu 
e structura awo ta e lider di e 
partido, e premier ta mas un 
implementador di e partido 
su ordonan, pues e no tin asi- 
na hopi importancia mas,” el 
a comenta. “Esaki ta e men- 
sahe principal.” 


E reunion di siman largo di 
e congreso mas tanto cer- 
emonial, cual lo cuminsa 
diamars, ta bao monitoreo di 
cerca pa cualkier indicacion 
di ki pasonan e gobierno lo 
tuma pa mehora e economia 
den problema. Li lo presenta 
e reportahe anual na e aper- 
tura cu ta premira di inclui e 


gobierno su crecemento eco- 
nomico pa aña 2024. 


Riba dialuna, e lidernan di 
estado incluyendo Xi y Li 
lo atende e sesion di aper- 
tura di un curpa di conseho 
paralelo, Chinese People’s 
Political Consultative Con- 
ference, cual lo tuma luga na 
un banda di Beijing su Ti- 
ananmen Square. Lou a bisa 
cu reporteronan lo ricibi mas 
oportunidad pa haci pregunta 
di ministernan di gobierno 
y otro oficialnan ademas di 
e casi 3,000 delegadonan na 
e Congreso. E ultimo biaha 
cu no tabatin conferencia 
despues di e congreso tabata 
den aña 1992. 


“Si no tin ningun circun- 
stancia special, e premier su 
conferencia di prensa no lo 
ser organisa den e añanan 
binidero di National People’s 
Congress,” el a bisa, referien- 
do na su termino actual di 5 
aña cu ta caba den aña 2027. 
Lou, papiando riba un can- 
tidad di topico, a insisti cu 
China te ainda ta habri pa ne- 
goshi y inversion di exterior, 
rechasando preocupacionnan 
cu a surgi tocante cambionan 
recien na e leynan di siguri- 
dad nacional. Tambe el a ex- 
presa confiansa cu e nacion lo 
por combati cualkier restric- 
cion cu pone riba acceso na 
tecnologia. 


E vocero a reitera siguransa 
di gobierno cu revision na e 
ley di spionahe no ta contra 
negoshinan normal, activi- 
dad academico y cientifico 
y intercambionan. China ta 
den contra di esfuersonan pa 
afecta y kita balor for di ne- 
goshinan den su ambiente 
pa medio di mal interpreta e 
ley. E ley revisa ta “mehora 
e definicion di spionahe y 
ta clarifica comportamento 
ilegal y e linea di comporta- 
mento legal pa mehora e cer- 
tidumbre y siguridad di com- 
panianna den exterior ademas 
di stranheronan cu ta invert- 
iendo, trahando y bibando na 
China,” el a agrega. 


